
Partiya Demokrat a Kurdistana Iranê diweşîne 


Şehîd tu car namirin 



Bi hinceta 10'ê Xekelêwê, Roja şehîdên Kurdistanê, rê û resmeke 
hêja û berfireh roja çarşemî, 10.01.1384 (30.03.2005)'an li binkeya 
Deftera Siyasî ya PDK îranê, hate li darxistin. 

Demjimêr 8:30 sibê beşdarên rê û resma rêzgirtin ji Roja şehîdên 
Kurdistanê bi danana tacên gulan bi armanca rêzgirtin ji bîranîn û nû 

kirina peymanê tevî wan, çûne ser gorên 
şehîdên Partiyê. Piştre di seet 9:30'an de 
rê û resma rêzgirtin ji Roja şehîdên 
Kurdistanê di yek ji binkeyên Deftera 
Siyasî bi sirûda Ey Şehîdan û deqeyek 
bêdengî bo canê paqij yê şehîdên 
Kurdistanê û partiyê dest pê kir. 

Peyama Komîsyona Civakî ya PDK 
îranê bi vê boneya dîrokî, ji aliyê birêz 
Kekê Rostem Cehangîrî, endamê 
Komîteya Navendî û Berpirsiyarê 
Komîsyona Civakî ya partiyê hate pêşkêş 
kirir Paşan Sekreterê Giştî yê Partiya 
Sosyalîst ya Kurdistanê, birêz Mesûd Tek 
peyama xwe xwend. 

Tabloyek rêzgirtin bi hunermend 
Resûl Gerdî, seba çêkirina peykerê 
Pêşewa Qazî Mihemed hate pêşkêş kirin. 

Di beşeke din ji rê û resmê de çend 
pexşan, helbest û stran hatine pêşkêş 
kirin. Di dawiyê de hemû beşdarên rû û 
resmê bo dîtina pêşangeha wêneyên 
şehîdên PDK îranê seredana hola Beşa 
Şehîdan ya Komîsyona Civakî ya partiyê 
kirin û hetanî demjimêr 12'ê nîvro 
dewam kir. 


Çalakiyên Sekreterê Giştî 
yê Partiya Demokrat ya 
Kurdistana Iranê h 
Ewropa berdemam in 

Rûpela 4 


Hunermend Egîdê Cimo, 
naskirî bi Mîrê Bilûra 
Kurdî di hevpeyvîneke 
taybet bi Agirî re 

Rûpela 17 











































































2 


Agirî, hejmar 17, Marsa 2005 


SIYASÎ 


Peyama Komîsyona Civakî bi hilkevta 10’ê 
Xakelêwê, salroja li darvekirina Pêşewayê nemir 
Qazî Mihemed, roja şehîdên Kurdistanê 



Xelkê xebatkar yê Kurdistanê! 

Malbatên serbilind yên şehîdên rêya rizgariya 
Kurdistanê! 

Pêşmergên çeleng! Rivîngên bi emeg yên rêbaza 
sor a şehîdan! 

îsal em di çaxekê de yad û bîranîna şehîdên sor xelat 
yên hizb û gel dikin ku 58 salên tewaw^bi ser şehîd kirina 
rêberê Partiya Demokrat a Kurdisatna îranê û serok 
Komarê şehîd yê Kurdistanê, Qazî Mihemad de dibihore. 
PDK îranê, roja 10'ê Xakelêwê wekî Roja şehîdên 
Kurdistanê binav kiriye, heya ku azadîxwaz û rêvîngên 
azadiyê tevî şîn bûna gulên sor de yad û bîranîna wan 
xortên xebatkar yên rêya azadiyê bikin ku ji bo gihîştin û 
destve anîna armancên neteweyî û mirovî yên gelê me, 
bi dilekî vekirî ve canê paqije xwe pêşkêşî bargeha 
azadiyê kirin, heta ku hevniştîmanên wan li bin sîbera wê 
berxwedanî û cangoriyê de, bikarin di rewş û zirûfekî 
baştir de hewayê azadiyê bimijin. 

Rejîma Pehlewî di roja 10'ê Xakelêweya sala 1326'ê 
Rojî de, bi merema ji nav birina Komara Kurdistanê û 
helandina bizava Milî-Demokratîk a gelê Kurd bi rêberiya 
Partiya Demokrata Kurdistana îranê serê rêberê hizba 
Demokrat û Serok Komarê Kurdistanê kire nîşane, heta 
ku bi hizra şaş a xwe armancên bizava rizgarîxwaziya 
gelê Kurd li Kurdistana îranê hevdem tevî pêşewa 
bifetisîne. Lê di wê derheqê de ne tenê nekarî bi 
armancên ne mirovane yên xwe bigihîje, belkî Pêşewa û 
xwîna rengîn a wî bûne çirayeke ronahîder bo ronîkirina 
rêya pir ji asteng û girêpêçkên xebatê û sedan û bi 
hezaran azadîxwazên cesûr û bi moral rêça tejî xof û pir 
ji şanaziya pêşewa hilbijartin. Çend salan piştî li darve 
kirina rêberê parta Demokrat a Kurdistana îranê, 
xebatkarên şorişa 46-47'an bi dengê çek û gaziya 
mafxwazaneya xwe rayedarên rejîma Paşatiyê 
veciniqandin û ji bo wan eyan bû ku "şoreş lawaz û jar 
dibe, lê namire". 


Hiloşandina Rejîma Paşatiyê di sala 1357'an (1979) 
de, da eyanê ku armancên PDK îranê û rêberê şehîde 
wê rewa û berheq e û pêşwaziya civatên bi şeref û 
mafxwaz yên Kurdistanê jî ji partiya xweştevî ya 
civatên xelkê Kurdistanê, perde li ser vê rastiyê hilda 
ku Qazî Mihemed bûye sembola armancên rewa yên 
neteweya Kurd li Kurdistana îranê û xwîna paqij a ji 
bo rizgariya Kurdistanê bi heder neçûye. 

Alîgirî û piştevaniya zaf a civatên xelkê Kurdistanê 
ji PDK îranê piştî qorix kirina şorişa gelên îranê ji aliyê 
serberedaya Olî ve, careke din ev rastiye ji bo 
hemûyan eşkere bû ku civatên xelkê Kurdistanê heta 
gihîştin bi hemû armancên berheq yên şehîdan, dest ji 
xebat û tekoşînê ji bo destveanîna mafên berheq yên 
xwe hilnagirin. Rejîma serbe. edayî a Komara Îslamî a 
îranê ku tu ders û şîretek ji rejîma herifî a Pehlewî 
wernegirtibû, cuda ji şehîd kirina hezaran pêşmergên 
Kurdistanê, serê Dr. Qasimlo kire armanc û li ser 
maseya bi nav gotûbêjê de rêberê mezin yê me teror 
kir heta ku hevdem di gel terora zanayê bizava Milî- 
Demokratîk a gelê Kurd li Kurdistana îranê, bi hizra 
şaş a xwe, gel û Partiyê bi hevre teror biket. Lê 
dirûşma dujmin tirsa "Qasimlo, Qasimlo, rêya te her 
dirêjî heye" ku ji devê bi hezaran xortên bajar û 
gundên Kurdistanê de der diket, bo careke din bi bîra 
Melayên Pawanxwaz û deshilatdarên Tehranê anî û bo 
emûyan eşkere bû ku tête pêş kesek, rêberek û 
serokek bihête teror kirin, lê tu car tevgera mafxwarî 
û rehkotayî nahête teror kirin. 

Rejîma kevneparêz a Komara Îslamî ku ji xebata bê 
rawestan a PDK îranê û piştevaniya te valî a xelkê ji 
vê xebata mafxwazane bi tewahî bêhêvî mabû, careke 
din ew kompoloya nemirovane kete di bîr û ramana 
desthilatdarên rejîmê ku ji bo xwe rizgar kirin ji vê 
şoreşa kûr û tev alî divê serê rêberên gel û Partiyê 
bikene armanc. Bo cî bi cî kirina wê merema ne 
mirovane, rejîmê çend terorîst ber bi Xwaringeha 
Mîkonosê ve şandin û rêberê jêhat yê Partiyê, Dr. 
Sadiq Şerefrkendî û hevalên wî ketine ber guleyên 
xedr û tarîtiyê û hatne şehîd kirin. Lê şehîd bûna van 
şoreşvanane jî, ne tenê merema pîs a wan bi cih 
neanî, belkî dadgeha dîrokî a Berlînê jî lê çê bû û di wê 
dadgeha adîlane de rêberên pile yek yên rejîmê hatine 
gunehbar kirin û zenga şermezarî û bê hêsiyetî ya vê 
rejîma dijî gelî di seranserê cîhanê de hate lêdan. 

Em bi şanazî ve radigehînin ku serbarê şehîd kirina 
sê rêberên jêhat yên bizava Milî-Demokratîk a gelê 
Kurd li Kurdistana îranê û di xwînê de sor bûna bi 
hezaran xortên çeleng û jêhatî yên vê niştîmana 
reşpoş, tendûra xebat û tekoşînê ne tenê lawaz 
nebûye, belkî roj bo rojê guriya wê zêdetir dibe û 
peşqelan dawêje. 

PDK îranê, Partiya Qazî, Qasimlo û Şerefkendî û 
hezaran xortên bi emeg li bin siya vê xwîna geş û 

paqij û vê rêbaza ronak de, bûye gula çar 
demsalên kesk û bi terzekê rih û binetara xwe 
di axa pak a Kurdistanê de kutaye, ku çi ba û 
bahozek nikare biçemîne. Bê guman 
berxwedanî û pêşveçûna vê xebatê di gava 
yekem de qerdarê xwîna geş û bi neheq rijyayî 
ya hezaran şehîdên sor xelat a neteweya me 
ye û xwe gorî kirina rûsorane ya malbatên 
serbilind yên şehîdan, li gava duyem de, 
xweragiriya xebatkarane û berxwedaniya 
civatên xelkê û PDK îranê ye. 

Şehîd, ew xortên çeleng û jêhatên 
neteweya xwe ne ku di pêxema gel û 
serbilindiya niştîman de, dest ji hemû xweşî û 
şadiyên jiyanê kişandine ta ku jiyaneke jîhat û 
evroyî ji bo neteweya xwe ya bindest misoger 
bikin. 



Şehîd bo me rêvîngên rêya mikum a wan, 
sembola çelengî û cangorîtî, rastbêjî, heqbêjî û 
xebata bê rawestan a xwe ne. Ew, ew çavên 
hertim vekirî ne ku daxwazê ji me dikin ku bo 
demeke kin jî be, nehêlin ew ala pîroz ku wan 
bi dilsojî ve hilgirtibûn, bikeve ser erdê. 

Şehîdên tu car nemir! Rihet razên û erxaîyn 
bin, piştî koça ji nişkîveyî a we, heta bo 
demekê jî ev karwane bê rêvîng û ev çeperane 
bê Pêşmerge û ev pênûsane jî bê tilî û ev 
çekane jî bê meçek nemane. Piştî we, 
neteweyek li pey we de şîpelan dawêje. Hûn 
dê Xwendingeha cangorîtî, evîn û 
berxwedaniyê bin. Hûn roj in, gel neynûk in. 
Hûn dar in, gel pelik in. Hûn Behr in, gel jî 
şîpel in. 

Hezaran silav bo ca ê paqije rêberên şehîd 
Qazî, Qasimlo, Şerefkendî û hemû şehîdên 
rêya rizgariya Kurdistanê! 

Silav li malbatên serbilind û xweragir yên 
şehîdan! 

Silav ji girtiyên siyasî di bendên bêdadiyê 
de! 

Hiloşe rejîma serberedayî a Komara Îslamî 
a îranê! 

Serkeve bizava Milî-Demokratîk a 
Kurdistanê bi rêberiya PDK îranê 


Rapora Rojnameya "EL MUNDO" ya 
Ispaniya li ser avabûna Kongireya 

A A 

Neteweyen Irana Federal 


Opozîsyona îranê ji bo guhartina sîstema 
welat bi awayekî Federalî yek deng dibe 
Manoîl Martorêl 

Heft rêxistiyên Opozîsyona îranê ku nûneratiya tevgera gelên 
Ereb, Kurd, Turkmen, Azerî û Belûç dikin, di daxuyaniyeke 
navneteweyî de, dixwazin ku rejîma Komara Îslamî nemîne û 
daxwazkarê avabûna sîstemeke Demokratîk ya Federalî ne, di 
modela Federalîzma ku dê di welatê îraqê de bihê ava kirin. 

Hefet girûpên navbirî di dawiya meha Fevriya îsal de li bajarê 
Londonê civiyan û Kongireya Neteweyê i îrana Federal pêk anîn û 
di yekemîn daxuyaniya xwe a fermî de, ji rêxistin, kesayetiyên 
demokrat û lîberal û hogirên mafê mirovan di hundir û derveyî 
welêt de daxwaza piştevaniyê kirin. 

Rêxistnên sereke yên wê Kongireyê pêk hatine ji: 

- Rêxistiyên Kurd, PDK îranê û Komele, Rêxistiyên Belûç, Eniya 
Yekbûyî ya Belûçistanê û Partiya Xelkê Belûç, Rêxistiyeke Azerî bi 
navê Tevgera Federal Demokrat, Tevgera Demokratîk û 
Hevpeywendiya Ehwazê û Rêxistina Piştevanî ji Mafên Neteweyî ên 
Gelê Turkmen. 

Serçaveyên haydar yên nava Opozîsyona îranê, ev yekgirtina 
han derfetek ji bo pêkanîna eniyeke berfireh ya neteweyî bi dijî 
Komara Îslamî a îranê dihesibînin, ji ber ku di rastî de, gelê Fars di 
hember gelên din yên îranê de kêmanî tê hesibandin. 

Ev base di îranê de hatiye belav kirin ku, hejmara Turkan di 
îranê de ji hejmara Farsan zaftir e. Nifûsa Kurdan bi 4 ta 10 
milyonan tê texmîn kirin ku yek ji kêmaniyên herî giring yên îranê 
tên hesibandin. Gelê Ereb û Belûç jî ku di nizîk sinorên îraqê û 
Pakistanê de dijîn du kêmaniyên din yên îranê ne. 

Berpirsên Kongireya Neteweyên îrana Federal dan xuya kirin ku 
ew dê di civîna xwe a din de dan û sitandinê li ser pêkanîna şanda 
rêveber û şiyan û şêwazên biryardan û bexşîna şûnasa serbixwe bi 
Kongireyê bikin ta ku Kongire bikaribe bi awayekî serbixwe kar û 
çalakiyên xwe piraktîze bike û di kom û komeleyên navneteweyî de 
amade bibe. Armancên ku Kongireyê di yekemîn ragehandina xwe 
de dane eyanê pêk tên ji: 

- Herifandina rejîma Komara Îslamî a niha ya îranê bi bêy red 
kirina tu şêweyek ji xebatê ku yek ji wan xebata çekdarî ye. 

- Cudahiya ol ji dewletê 

- Ji nav birina newekheviyên cinsî û berhev kirina mafên 
wekhev yê jinan tevî mêran di gişt aliyên siyasî, aborî û civakî de 

- Piştevanî ji mafê diyarî kirina çarenûsa gelên îranê 

- Dadperweriya civakî, azadiya raman û ra derbirîn û pêk anîna 
rêxistinên siyasî 

- Çareserkirina kêşeyên siyasîji rêyên aştîxwazane û diyalogê 
re. 


Komîsyona Civakî 

Partiya Demokrat a Kurdistana îranê 
10.1.1384'ê Rojî 


Kongireya Neteweyên îrana Federal, amadehiya xwe ji bo xebat 
bi dijî terorîzm û çekên komkuj daye eyanê, ku eva jî bi çirayeke 
kesk bo civaka navneteweyî tê hesibandin. 

Hevdîtinên Sekreterê Siştî yê 
Partiyê li welatê Swêdê 

Hevalê xebatkar kekê 
Mistefa Hicrî, Sekreterê 
Giştî yê PDK îranê di 
doma sefera xwe a siyasî 
ji bo derveyî welêt, piştî 
seredana welatên Firanse, 
îspaniya, Almaniya û 
Ingilistan, di roja 
24.2.2005'an de gihîşte 
welatê Swêdê. 

Birêz Sekreterê Giştî yê 
Partiyê heftiyekê li welatê 
Swêdê ma û di vî heyamî 
de, ji bilî civînên teşkîlatî 
yên partiyê û hevdîtin tevî 
kesayetiyên Kurd, tevî 
karbidestên hikûmetî û 
partiyên siyasî yên wî 
welatî jî hevdîtin pêk anî. 

Hevdîtinên Sekreterê 
Giştî yê Partiyê li Swêdê 

tevî kesayetiyên jêrîn bû: 

1. Berpirsê kar û barê Rojhilata Navîn ya Wezareta Derveyî 
Swêdê 

2. Sekretera Giştî ya Jinên Sosyal Demokrat ya Swêdê 

3. Seredana Navenda Karê Endamên Parlemana Swêdê 

4. Cihgirê Wezîrê Kar û Barên Penaberên Swêdê 

5. Cihgirê Sekreterê Sosyal Demokratên Swêdê 

6. Birêz Gostaw Firîdolîn ji Partiya Jîngehê 

7. Birêz Mamosta Şêx Îzedîn Husêynî 

Hevdîtlnên blrêz Mlstefa Hlcrî, li 




welatê Norwêjê 


1. Hevdîtin tevî nûneratiya Wezareta Derveya Norwêjê 

2. Hevdîtin tevî endam û alîgirên Partiyê li wî welatî 

3. Hevdîtin tevî Sekreterê Giştî yê Partiya Sosyalîst a Norwêjê 

4. Hevdîtin tevî Berpirsyarê Komîsyona Derve ya Perlemana 
Norwêjê 

Di wan hevdîtinane de bi giştî çend pirsên girîng ketin rojeva 
hevdîtinên Sekreterê Giştî yê PDK îranê tevî partî û kesayetiyên 
jorîn. Ji wana kêşeya Etomî ya îranê di astê navneteweyî de, 
diyaloga rexnegirane ya Ewropiyan, rewşa nebaşe rojnamevanan, 
şanoya hilbijartinên Meclisa Heftem, hilbijartina Serok Komariyê li 
îranê, polîtîka serkût û tund û tûjî ya Komara Îslamî derheq bi 
xelkê Kurdistanê, dest têwerdana Komara Îslamî di kar û barên 
welatên cîran, girîngiya hevdeng bûna Ewropa û Amerîka derheq 
bi pirsa ranê, avakirin û siyasetên Kongireya Neteweyên îranê û 
hwd.... 

Seredan û hevdîtlnên Sekreterê Siştî 
yê PDK Iranê tevî çend kesayetiyên 
bilind yên Yekîtiya Ewropayê 


Hevdîtin bi Serokê Komîsyona Têkiliyên 
Derve yê Parlemana Ewropayê. Roja sêşemî 
15'ê Marsa 2005'an, hevalê xebatkar birêz 
Mistefa Hicrî, Sekreterê Giştî yê PDK îranê li 
Birûkselê, Paytexta Beljîkayê di Parlemana 
Ewropayê de, bi birêz "ELMar BROK", 
Berpirsyarê Komîsyona Têkiliyên Derve yê 
Parlemana Ewropayê re hevdîtin pêk anî. 

Di vê hevdîtinê de, birêz Mistefa Hicrî bal 
kişande ser rewşa Rojhilata Navîn bi giştî û 
rewşa îranê û Kurdistanê bi teybet. Birêz 
Sekreterê Partiyê tevî îşare kirin bi binpêkirina 
tund û berdewam ya azadiyên demokratîk û 
mafên mirovan ji aliyê rejîma Komara Îslamî ya 
îranê ve, nebûna azadiya raderbirîn û ramanê, 
azadiya pêkanîna rêxistinan, azadiya çapemenî 
û ragihandinê, binçav kirina ro lamevanan, 
ronakbîr, xwendekar, cudabîr û tund û tûjî dijî 
jinan û domandina serkûta neteweyên bindest 
yên îranê bi giştî û gelê azadîxwaze Kurd bi 
taybetî, wekî nimûneyên xuva û berçav 
hesibandin ku çi şik û guma k derheq 
dîktatorbûna wê rejîmê di raya giştî de 
nehêlaye. 

Di pareke din ji wê hevdîtinê de, birêz 
Sekreterê Giştî yê Partiyê siyasetên Yekîtiya 
Ewropayê tevî Komara Îslamî di çarçoveya 
diyaloga rexnegirane de bi siyaseteke ne 
serkevtî nirxand û ewa jî şirove kir ku rejîma 
îranê bi mifah standina xirab ji wê siyasetê û 
herwiha mifah wergirtin ji dijberiyên navbera 
Yekîtiya Ewropayê û Dewletên Yekbûyî yên 
Amerîka kayê kirye bi awayekî aşkira maf û 
azadiyên xelkê îranê bin pê biket. Rêzdar kekê 
Mistefa Hicrî ragehand ku pêwîst e zext û 
givaşên Ewropa û Amerîka bo ser îranê ji bo 
desthilgirtina wê rejîmê ji berhem anîna çekên 
etomî de nehên qut kirin, belkî divêt 
nerazîbûna tund ya xwe bi dijî wê rejîmê 
derheq bi binpêkirina mafên mirovan û mafên 
neteweyên bindest yên îranê, nîşan bidin û ew 
zexte heta wê qasê biçe pêş, ku pêwendiyên 
bazirganî bi parastina wan mafane ve girêbidin. 

Birêz Mistefa Hicrî avakirina Kongireya 
Neteweyên îrana Federal ku di 20'ê Fevriya 
2005'an de li bajarê Londonê hate lidarxistin, 
wekî mînakek ji bo hevnêzîk bûna xebata gelên 
îranê li siyaseta tepeserkarane ya Komara 
Îslamî û gaveke girîng ji bo çalakî û xebat di 
pêxema demokratîze kirina îranê bi guherîneke 
dîrokî nirxand. Her di wê peywendiyê de, kekê 
Mistefa Hicrî ragehand: Ev Kongire ku bi 
Kongireya Neteweyên bindest yên îranê ji bo 
avakirina îraneke Federal hatiye naskirin, 
damezrandina sîstemekî demokratîk û 
federalîstî li ser bingeha Neteweyî-Cuxrafî 
kiriye armanca xwe, yanî sîstemekî peloralîstî li 
ser bingeha mafê wekhev ji bo hemû 
neteweyên pêkhînere îranê, lewma divêt ku ev 
komgireya ji aliyê hêzên pêşkevtinxwaz û 
demokratîk û rêxistinên parastina mafên 
mirovan ve piştevanî jê bihê kirin. 

Hevdîtina rêzdar kekê Mistefa Hicrî # bi 
Berpirsyarê Têkiliyên Navneteweyî yê Girdpa 
Çepa Hevgirtî di Parlemana Ewropayê de 


Roja çarşemî 16'ê Marsa 2005'an, birêz Mistefa Hicrî, Sekreterê Giştî yê 
PDK îranê, bi birêz Willy Meyer, Berpirsiyarê Têkiliyên Navneteweyî yê 
Girûpa Çep a Hevgirtî di Parlemana Ewropayê de hevdîtin pêk anî. 

Di wê civînê de, birêz Mistefa Hicrî, bal kişande ser serkûtên sîstematîk 
yên rejîmê û binpêkirina destpêktirîn maf û azadiyên xelkê îranê û li ser 
hewcehiya piştgîriya cîhanîji hêzên azadîxwaz û demokrat û kom û civatên 
parêzvane mafên mirovan ji xebata xelkê îranê û gelên bindest û bi taybetî 
gelê Kurd, tekez kir û anî ziman ku pêşmerca rizgarbûna herêmê ji sîstema 
kevneperest û sedsalên navîn û terorîstperwer, avakirina sîstemekî 
demokratîk ya xelksalariyê ye. 


Hevdîtin bi berdevkê Girûpa Parlemanterên 
Partiya Sosyalîst ya Ispaniya li Parlemana 

Ewropayê 

Her di roja çarşemî, 16'ê Marsa 2005'an de, hevalê xebatkar Kekê Mistefa 
Hicrî, Sekreterê Giştî yê PDK îranê, bi Xatûna "ELENA VALECINANO", 
Berdevkê Girûpa Parlemanterên Partiya Sosyalîst ya Ispaniya li Parlemana 
Ewropayê û endamê Komîsyona mafên Mirovan ya Parlemana Ewropa, ê n 
hevdîtin pêk anî. 

Di wê hevdîtinê de, birêz Mistefa Hicrî basa wan biryarnameyan kir ku 
Parlemana Ewropayê, rejîma îranê bi sedema kiryarên hov û nemirovane 
mehkûm kiriye û got: mixabin ew biryarnamane aliyê piratîk ninin û her ji 
ber wê sedemê ye jî ku ji aliyê rejîmên dijî gelî wek Komara Îslamî ya îranê, 
ev biryarnamane bi micid nahêne wergirtin û ew rejîma serbarê kuştina bi 
kom ya xelkê, bi têkiliyên xwe tevî welatên Ewropayê zêdetir dom dikin. 
Rêzdar Sekreterê Giştî ye Partiyê di doma axavtina xwe de ’sare bi serkûta 
tund û tûj ya Kurdan di îranê de kir û got: Ji wê demê were ku di qanûna 
demî ya îraqê de mafê Kurdên îraqê bi şêwaza Federalî bi fermî hatiye 
naskirin, tepeserkirina neteweya Kurd jî li îranê zêde bûye û her cure 
bizaveke nerazîbûna xelkê Kurd bi serkût, zîndan, îşkence û awayên din yên 
hovane tê bersîv dan. 

Hevdîtin bi Serokê Girûpa Parlemanterên 
Partiya Sosyal hei >okrat ya Almaniya û 
Endamê Komîsyo.ia ekiliyên Derve di 
Parlemana Ewropayê de 

Roja pêncşemî 17'ê Marsa 2005'an, kekê Mistefa Hicrî, Sekreterê Giştî yê 
PDK îranê, bi birêz Mortîn Şults, Serokê Girûpa Parlemanterên Partiya Sosyal 
Demokrat ya Almaniya û Endamê Komîsyona Têkiliyên Derve yê Parlemana 
Ewropa re hevdîtin pêk anî. 

Di wê hevdîtinê de ku di Parlemana Ewropayê de birêve çû, kekê Mistefa 
Hicrî bal kişande ser doza Kurd di herêma Rojhilata Navîn de, wek fakterek 
bihêz yê guhartinên di herêmê de û li ser buhaya demokrasî li îranê tekez kir 
û bi hûrî bandorên pozetîv bi baldan bi girîngiya sitiratêjîk ya îranê ji bo aştî, 
tenahî û demokratîzasiyonê li hemû herêma Rojhilata Navîn de şirove kir. 

Di wan cure hevdîtinên girîgn de, kesayetiyên navhatî, tevî pêşwazî kirina 
germ ji Sekreterê Giştî yê PDK îranê, birêz Mistefa Hicrî, piştevanî û 


piştgiriya xwe ji mafên neteweya 
Kurd li hemû parçeyên Kurdistanê 
dan zanîn û li ser girîngiya doza 
Kurd wekî yek ji pirsên girîng yê 
Yekîtiya Ewropayê tekez kirin. Bi 
taybet piştî berendam bûna Turkiyê 
bo endambûn di Yekîtiya Ewropayê 
de, wan got ku Turkiye divê mercên 
Yekîtiya Ewropayê bi cî bîne, ku ji 
hemûyan girîngtir çareserkirina 
pirsgirêka Kurd di Turkiyê de ye ku 
vê demê bandorê dixe ser qedera 
Kurdan di welatên din de û divêt 
welatên han jî doza Kurd çareser 
bikin û.... 

Hevdîtlna Y&We 
Mistefa Hlcrî, di gel 
Xatûna Daniyel 
Mîte> m (e 

Di roja duşemî, 21'ê Marsa 2005'an 
de, hevalê xebatkar, Kekê Mistefa 
Hicrî, Sekreterê Giştî yê PDK îranê, 
bi Xatûna Daniyel Mîteran, Serokê 
Saziya Firans Lîbêrtê û hevjîna 
Firanswa Mîteran, Serok Komarê 
berê yê Firanse hevdîtin pêk anî. Di 
vê hevdîtinê de her du aliyan li ser 
pirsên cur be cur yên devera 
Rojhilata Navîn bi giştî û bi taybet 
rewşa îranê û Kurdistanê bîr û ra 
guhertin. 

Beşdariya birêz 
Sekreterê Siştî yê 
PDK îranê, di rê û 
resma cejna 
Newrozê li Parîsê de 

Roja duşemî, 21'ê Marsa 
2005'an, li ser vexwendina 
Enistîtûya Kurdî ya Parîsê, hevalê 
hêja û xebatkar, Kekê Msitefa Hicrî 
di rê û resma cejna neteweyî ya 
Newrozê de beşdarî kir. Di wê rê û 
resmê de ji bilî, birêz Mistefa Hicrî, 
komek kesayetiyên dewletî, 
navneteweyî û herwiha hejmarek ji 
rûniştvanên Kurd ên Parîsê ji bo wê 
rê û resmê hatibûn gazî kirin. 

Sekreterê Giştî yê PDK îranê, ji 
aliyê Dr. Kendal Nezan, Serokê 
Enistîtûya Kurdî ya Parîsê ji rê û 
resma Cejna Newrozê re hatibû 
vexwendin û yek ji wan kesan bû 
ku gotar pêşkêş kir. 

Demokrasî, biha û piratîka wê 


Beşa 12 

Kurmanc Hakkî 
kurmanchakki@yahoo.com 

Demokrasî li rikeberên 
hilbijartinê 

Di rêze gotarên tê da em dê li ser 
sê (3) curên mijarên demokrasiyê 
yanî wateyên mînîmalê bisekinin. 
Merem ji demokrasiya mînîmal ewaye 
ku navendên biryardanê bi awayekê 
rêk û pêk tên hilbijartin. Çarçoveya 
beşdariya şarovendan di biryardana 
ramyarî da dengdan bi wan berendam 
û partiyên siyasî ye ku rikeberiya hev 
û du dikin ji bo bidestveanîna 
deshilatê. Demokrasiya mînîmal em 
dikaribin bi wateya deshilata êlîtan jî 
bizanibin, ji ber ku şarovendan 
mafeke gelek kêm heye li beşdarîkirin 
di biryardanê de. 

Ji bo wê basê em dê di destpêkê 
de teoriyên Josef Şompêtr û dîtina wî 
li ser demokrasiya mînîmal û her wisa 
nîqaşên Adam Pijoriskî derheq 
demokrasiyê û şêwazên wê biaxivin. 

Di beşa duyem ya basên de me dê 
ser teoriya hilbijartina civakî ya 
"William Riker" bipeyivin. Rîkêr ji bo 
parastina serbestî û mafên 
şarovendan alîgirê hilbijartin û 
şêwazên din yên sinûrdar kirina 
deshilatdariyê dike. Di dawiyê de em 
dê ser dîtinên Karl Popper rawestin. 

Bi hizra Popperyek ji qazancên 
demokrasiyê ewa ye ku bi vî awayî 
dikaribin şaşiyên siyasî bi qasê herî 
kêm yê xwe bigehîne. 




Demokrasiya mînîmc 
sîstematîk 

Dîtinên Şompêtr 

Di pirtûka xwe ya Kapîtalîzm, 
Sosyalîsm û Demokrasî 1 

(1943/1992 ) de Josef Şompêtrê 
Austirî (Otrîşî), wateya demokrasiyê 
bi awayekî nû rohn kir. Wî di pirtûka 
xwe de demokrasiya kilasîk rexne kir. 
Demokrasiya kilasîk bi wê wateyê 
hatiye ku ev sîsteme ji rêya beşdariya 
şarovendan li biryardanê tenahî û 
rihetiya civakê diparêze. Bi hizra 
Şomper demokrasiya kilasîk îdeolojî 
ye û dijî rastiyan e. 

Armanca Şompêtr pêkanîna 
sîstemeke demokratîk ya bê îdeolojî 
bû ku têde karên demokratîk û yên 
ne demokratîk bihên cuda kirin. Bi 


hizra wî pirose û hilbijartinên 
demokratîk hewce nakin rast bin, 
yan şaş bin. Bi hizra wî demokrasî 
sîstemeke biryardanê ye ku têde 
takekes dikaribin bi rikeberiya 
dengdanan mafê biryardanê bi dest 
bînin. Bi watayeke din biryarderên 
siyasî ji rêya rikeberêya 
hilbijartinan tên diyarî kirin. Merem 
ji hêza biryarder Parlemana yasa 
darêj yan jî navenda cî be cî kirina 
yasayan, wate dewlet e. 

Şompêtr bi wê bawerê bû ku 
mirov dikaribin li gor rewşa jîngeha 
xwe dîtinên siyasî bidest bînin. 

Dîtina siyasiya şarovendan li gor wî 
berî gişkan li jiyana rojane ya wana 
serekanî digre. Ji bo Şompêtr 
zehmet bû bawer kirin bi wê yekê 
ku şarovend dikaribin bi awayekî 
berfireh li ser pirsên neteweyî û 
navnetewî hizir bikin. 

Bingeha rikebera êlîtên siyasî di 
hilbijartinan de ji bo Şompêtr li 
serbestiya desmayeguzariyê 
serekanî digire. Bi wê wateyê ku wî 
rikeberiya siyasî mîna rikeberêya 
bazirganî mêze dikir. 

Bi hizra Şompêtr ji bo parastina 
demokrasiyê, divêt baştirîn mirov 
bo biryara siyas" bên hilbijartin. Ji 
bilî wê yekê şarowend divêt azadiya 
tewaw bidin destê Parlemanteran di 
biryardanê de û Parlemanter jî 
azadiya bêsinûr bidin dewletê. Di 
demokrasiya Şompêtr de rêberên 
siyasî ji rêya hilbijartinan tên 
guherîn, ne ji rêya terorkirin, 
kudeta û derbeya leşkerî. Bi hizra 
wî xwe kontrol kirin û dana 
serbestiyek berfireh ji bo derbirîna 
bîr û hizran dibe sebeba nuşust 
kirina seha şoreşvanî û dijheviya bi 
awayê anarşîzm. 

Erê gelo di vê demokrasiya ber 
basa Şompêtr cihê edalet û mafê 
kêmaniyên netewî û etnîkî dê çi jê 
bê? Şompêtr dibêje ku hilbijartina 
demokratîk mîna reqabeta bazarê 
dikaribe xel û xeş jî têde hebe, 
wate demokrasî dikaribe têde fêl jî 
bên kirin û hegera wê heye ku di 
demokrasiyê de mafê kêmaniyan bê 
pelixandin û herwisa hegera wê 
mafê siyasî yê hinek ji şarovendan 
bê pêpest kirin. 

Dîtinên Şompêtr gelek caran di 


hinek deshilatan de ji bo rikeberiya 
hilbijartinan tên bikaranîn. Bo nimûne 
dewleta ser kar dikaribe bi pêkanîna 
hinek astengan li ser rêya 
opozîsyonê, rêya wan ji beşdariya 
wekhev di hilbijartinan de bigire. Bi vî 
awayî Şompêtr helwêsteke rohn li ser 
edaletxwaziya demokrasiyê der 
nabire û wekheviya şarovendan gelek 
giring nagire. Nimûneya ev cure 
demokrasiyê mirov dikaribe di 
welatên Bêla Rûs, Ukrayn û Komara 
îslamiya îranê de bibîne. Di hikûmeta 
Bêla Rûsê de, dewleta hakim bi 
sinûrdar kirina meydana xebata 
opozîsyonê şansê beşdarî û xebata 
wekhev ji opozîsyonê stand û bi 
awayekî ne şerîî piraniya dengan bi 
dest anîn. Di hilbijartinên sala 
2004'ari Jkraynê de jî dewleta hakim 
bi awayekî ne şerîî opozîsyona 
demokrat ku alîgirê reformên aborî û 
berfirehkirina demokrasiyê bû, hat 
dorandin. Lê li encama xebata 
berfireh û gelêriya reng narinciyan û 
piştgiriya civaka navneteweyî 
hilbijartin ser ji nû hatine encam dan 
û encama wê, serkevtina Yoşênko, 
Serokê Opozîsyonê bû. 

Komara îslamiya îranê ku em 
dikaribin bêjin bi awayekî gelek xerab 
ew şiroveye ji demokrasiyê bikar 
biriye. Di berê de berendamên 
hilbijartinan ji fîltera Konseya 
Nobedar re derbas dike û paşê li gor 
wê ku kandîd ser bi çi baskeke wê 
rêjîmê ne, piştgiriyê jê dikin an 
astengan dixine ser rêya bizava 
hilbijartina wana. Bi vî awayî encama 
dengdanan ji berê ve tên xuyanî kirin. 
Her wek tê dîtin Şompêtr tu sinûrekê 
bo pêpest kirina mafê şarovendan 
diyarî nake, hetanî ku derbasbûn ji 
wana bibe pîvanek ji bo na 
demokratîk bûna hilbijartinan. 

Her çewa be di hilbijartinan de 
divêt sinûrek ji bo naedaletiyê bê 
diyar kirin, ji bona diyarî kirina nirxa 
proseyên civakî. Josef Şompêtr bi tu 
awayekê basa edaleta hilbijartinan 
naket, lewra dîtina wî ji bo 
hilbijartinan dîtinek natewaw tê 
berçav. Di şiroveya Şompêtr de 
sinûrek bo diyarîkirina pirsa 
şarovendiyê nehatiye danîn. Lewra 
deshilatdar dê bikaribin çarçoveyeke 
teng ji bo şarovendiyê diyarî bikin ku 
bi vî awayî demokrasî cihê xwe dê 
bide olîgarşiyê. 






Piştî bas kirin li ser dîtinên 
Şompêtr derbara demokrasiya 
helbijarde, mêzekirina dîtinên hinek 
kesan ên ku, di vê bawerê de ne ku 
demokrasiya mînîmal dikaribe xwedî 
taybetmendiyeke bi nirx be, bi 
baweriya min wateya bikriyare 
demokrasiyê wê baştir bê şirove kirin. 
Di vî warî de lêkolîner mînaka 
demokrasiya Amerîkaya Latîn dixin 
ber çav ku bo nimûne em dikaribin 
îşarê bi lêkolînên "Adam Prezworski" 
derbarê demokrasiya mînîmal bikin. 

Li gor wî qazancê demokrasiya 
mînîmal di vê de ye ku deshilata 
siyasî bi awayekî aram û aştî tê 
guherîn. Bi hizra wî bas kirin li ser 
piratîka demokrasiyê bi wateya 
rawestan ser aliyê mînîmal ya vê 
pêvajoyê nine, belkî dikaribin di gel 
wê yekê pirsa edalet, çawanî û 
wekheviyê di çarçoveyên demokratîk 
da bixin ber basê. Çawaniya 
(keyfiyet) demokrasiyê xalek gelek 
giring ji bo berdewamiya demokrasiyê 
ye. 

Li gor "Prezworski" guherîna 
dewletan di hilbijartinên demokratîk 
de dibe sebeba domdar bûna sîstema 
siyasî û tolerans a civakî. Di vî warî 
de guherîna dewletan ji rêya 
hilbijartinan de gelek baştir û binirxtir 
ji guherîna dewletan jî rêya şoreş yan 
derbeyek leşkerî (kudeta) yan teror 
kirina serokên dewletan e. Ew 
hilbijartina bi vî awayî, wekî leyîza 
quriê berçav digire. Em wa dabinên 
ku du alî li ser deshilata siyasî 
rikeberiyê dikin. Aliyek deshilatdar e 
û aliyê din opozîsyon. Em wilo 
dabinêyn ku hilbijartina dewletê bi 
şêweya şêr û xeta diravî ye. Şêr bi 
wateya ser deshilatmana dewletê ye 
û xet jî bi wateya bidestve girtina 
deshilatê ji bo opozîsyonê ye. Qureya 
Şêr û xetan di navbera midehên 
diyarî kirî de tê leyîstin. Bi hizra 
Prezworski nêzîkbûn û berdewam 
bûna midehên diyarî kiri ji bo qureya 
şêr û xet, wîsta serhildan û rikeberiya 
opozîsyonê dijî dewletê dê kêm bike. 

Ji ber ku opozîsyon dizane belkî li 
qureya careke din bext bi dest anî û 
qure birewe û ew bûn dewlet. Ew 
hegere jî heye ku ji bo dirêjiya 
deshilata xwe dewleta hakim şêwe û 
yasaya quriê biguhure, di vê demê de 
hege, a serhildana opozîsyonê xurtir 
dibe. Hesab kirin ser wê yekê û 
paşdekişan ji helwêsta xwe di vê 
demê de bi wî girêdayî ye ku 
opozîsyon bi serhildana xwe çiqas 
zirarê ji dewleta hakim dide. 

Bi baweriya 'Prezworski" yek ji 
hegerên berdewamiya hilbijartinan û 

nûkirina dewletê, tirsa serhildana 
opozîsyonê ye. Hebûna hilbijartinên 
berdewam wekî mînaka leyîza şêr û 
xet, vê baweriyê di nav opozîsyonê 
de bihêz kike ku ew jî dê bikaribin 
carekê rikeberiyê bi dest bînin. Bi vî 
awayî şêwazek aram û aştîxwazane 
di civakê de cihê xwe digire. Her bi 
vê sebebê ye jî ev hêzên ku 
rikeberiya hev û du dikin, rêzê ji bo 
piroseyên hilbijartina demokratîk 
didanên û eger şikistê jî bixwen, bi 
wê şikistê razî dibin. Girêdana êlîtên 
siyasî bi hilbijartinan, toleransa 
civakî radigire û dibe sebeba 
pêşgirtin ji konfilîkt û tengajeyan. 

Di wan welat yan demokrasiyan de 
ku hêza deshilatdar yan dewlet 
zêdeyî 2/3 kursiyên Parlemanê di 
dest de be û bi midehê zêde ji 5 
salan ji nûve nahê hilbijartin, wê 
demê hegera şoreşê û serhildanan 
di nav civakê de zêdetir dibe. 

Di şiroveya "Prezworski" tu cihek 
ji bo şarovendan tu neye û ev 
xwadiyê tu deshilateke rasterast 
ninin. Tenê berdewamiya 
hilbijartinan bi awayê şêr û xetan 
dibe sebebê wê yekê ku şarovend bi 
awayekî pirêspektîv anko pêşwext 
bi dengên xwe kar bikene ser 
encama hilbijartinan. Radeya 
beşdariya xelkê di hilbijartina de 
dibe sebebek ji bo wê ku hêzên ku 
serkevtin di hilbijartinan de bi dest 
anîne, ji bo razî kirina xelkê û 
misoger kirina hilbijartina pêşîn 
hinek ji azadiya Leshilata 
retrospektîv, wata deshilata piştî 
hilbijartinê bi xelkê bidet. Ewa jî bi 
wateya hatine rojeva reform û 
guhartinan bi qazancê şarovendan 
tê. 

Edaleta hilbijartinan her wekî 
qureya şêr û xet, dê demek dê 
misoger bibe ku aliyek bi şêweya 

► sîstematîk hertim dengan bi dest 
neîne û aliyê din lêre da opozîsyon 
hertim bidorîne. Ji bo berdewamiya 
demokrasiya mînîmal û sîstema 
siyasî hewce ye di hilbijartinan de 
nepenîtî û bêalîtî bête berçav kirin. 
Nipenîtî bi vî awayî ye ku her kes bi 
şêweyeke sîstematîk, bi awayekî 
nepenî dengê xwe bide û 
hejmartina dengan, reklam û 
ragehandin bi awayekî bê alî bê 
rêve birin. Di gel wê jî beşdariya 
giştî ya şarovendan di hilbijartinê 
de dibe xwediyê giringiyek gelek 
mezin di edaleta demokatîk de. 

Di hejmara din da em dê basa 
mafên takekes di demokrasiya 
mînîmal da bikin. 


Agehdariyek 
ji bo malbatên 
birêz yên 
şehîdan 


Malbatên rêzdar yên 
şehîdan 

Tevî silaveke gerim 

Em bi hewce dizanin di vê 
derfetê de bo careke din rêz û 
pêzanîna Partiya Demokrat ya 
Kurdistana îranê pêşkêşî we 
bikin. Bîranîna wan xebatkarên 
nemir ku di rêya bidestveanîna 
armancên gel de canê xwe 
bexşîne û hertim handerê 
xebatkarên partiya me ne û 
navê wan bo herdem di dîroka 
gelê me de zindî ye. 

Em gelek nerehet in ku rewşa 
niha ya Kurdistanê delîve û 
fersenda wê çendê nade me ku 
em zû zû tevî we peywendiyê 
bigirin, lê ewa bi çi curekê nahê 
vê wateyê ku me hûn ji bîr 
kiribin. Dilê me herdem li cem 
we ye û rêza we li ser çavên me 
ye, lewra me pê xweşe daxwazê 
ji we bikin ku bi her awayê bo 
we çê dibe, aliyê kêm salê 
carekê peywendiyê tevî partiya 
xwe bigirin û me ji rewşa xwe 
haydar bikin. 

Bi vê hêviyê ku em hemû 
dirêjederên wefadar yên şehîdan 
û armancên wan yên bilind li ser 
hemûyan ve jî bidestveanîna 
mafên neteweyî yên gelê 
Kurd di çarçoveya Îranekî 
Demokratîk û Federalî de 
bibin. 

Serkeve tevgera rewa û 
berheq ya gelê me bi rêberiya 
Partiya Demokrat ya Kurdistana 
îranê 

Komîsyona Civakî ya PDK 
îranê 

Beşa şehîdan 

10.01.1384'ê Rojî 

30.03.2005 

îran di sala 1383'an de 


A: Dara Natiq 



- Roja 01.01.1383'ê Rojî, Corc 
Buş, Serok Komarê Amerîka, careke 
din nigeraniya xwe derheq 
bernameyên noklêrî (etomî) yên 
îranê ragehand. Iskat Mek Liland, 
Berdevkê Koşka Sipî bi nûçegihanan 
ragihand ku divê îran bi soz û 
qirarên xwe li gor qedexebûna 
çekên nuklêrî emegdar û pabend 
bibe. Navbirî herwiha li ser vê yekê 
jî pê çeqand ku divê îran dawiyê bi 
binpêkirina mafên mirovan bîne û 
destan ji piştevanî ji terorîzmê 
hilgire û di kar û barê hundir yê 
welatên cîran de, xwe biparêze. 

- Roja 15.01.1383'ê Rojî, Civata 
Berevanîji mafên mirovan li îranê, 
seba binpêkirina mafên mirovan ji 
aliyê rayedarên Komara Îslamî ve, 
nameyek pêşkêş bi Komîsyona 
Mafên Mirovan ya Rêxistina 
Neteweyên Yekbûyî kir ku tê de 
Komara Îslamî bi binpêkerê mafên 
mirovan şermezar kir. 

- Roja 18.01.1383'ê Rojî, 
Mihemed Elberadeî, Serokê Ajansa 
Navneteweyî ya Hêza Etomî, seba 
çareserkirina doza Etomî ya îranê 
çû bo îranê û tevî Hesen Ruhanîm 
berpirsiyarê Konseya Tenahiya 
Neteweyî ya îranê re hevdîtin pêk 
anî. Di vî çaxî de jî her sê welatên 
Almanya, Firanse û Birîtaniya 
daxuyaniyeke hevbeş derheq 
mehkûm kirina bernamên Etomî 
yên îranê û binpêkirina mafên 
mirovan di vî welatî de belav kirin. 

- Di meha Xakelêveya sala 
1383'ê Rojî de, aşkira bûna 


cinayeta hovane a rejîmê derheq 
îdama 6 xebatkarên PDK îranê ku di 
sala 1375 (1996)'an de bi fêl û 
pîlaneke ne mirovane ji aliyê Bizava 
Îslamî ve bi Komara Îslamî hatne 
teslîm kirin. Hêjayî gotinê ye ku piştî 
aşkirabûna vê cinayeta rejîmê, gelê 
Kurd di kurdistana îranê de li 
piraniya gund û bajarên Kurdistanê, 
bi meş û xwepêşandanan ev kiryara 
dijî mirovî ya rejîma Komara Îslamî 
bi xurtî şermezar kirin. 

- Roja 12.02.1383'ê Rojî, nizîkî 
1300 mamostayên xwendingehên 
îranê, meşeke nerazîbûnê seba 
rewşa xirab ya jiyan û bijîva xwe li 
Jeharanê û piraniya bajarên din yên 
îranê birêve birin. 

- Roja 13.02.1382'ê Rojî, Wezîrê 
Karê Derve yê Amerîka, di rapora 
xwe ya di warê terorîzma 
navneteweyî de, îran, Sûriye, Lîbî û 
Koba wek welatên piştevanê 
terorîzma navneteweyî mehkûm û 
şermezar kirin. 

- Roja 04.02.1383'ê Rojî, Xanima 
Şîrîn Ebadî, wergira Xelata Nobel ya 
Aştiya 2003'an, ji bêdengiya 
Rêxistina Neteweyên Yekbûyî li 
hember binpêkirina mafên mirovan li 
îranê rexne kir. Navbirî di 
daxuyaniyekê de ku ji aliyê 
Federasiyona Navneteweyî a Civatên 
Berevanî ji mafên mirovan hate 
weşandin, ragehandibû ku: 
Bêdengiya Komîsyonê di warê rewşa 
mafên mirovan di îranê de bê 
hurmetî bi demokrat û parêzerên 



mafên mirovan di Iranê de ye. 

- Roja 01.02.1383'ê Rojî, di rê û 
resmekê de bi beşdariya gelek ji 
kesayetiyên siyasî û parêzerên mafên 
mirovan û hezaran Kurdên 
welatparêz perde li ser Lewha 
bibîranîna şehîdên Mîkonosê li Berlîna 
Almanya hate vêde dan. Li ser vê 
lewhê hatibû nivîsandin ku 12 salan 
berî niha li Xaringeha Mîkonosê, 
Sekreterê Giştî yê PDK îranê Dr. 
Sadiq Şerefkendî û hevalên wî I 
destê terorîstên cinayetkar yên 
Komara Îslamî li bajarê Berlîna 
Almanya hatne şehîd kirin. 

- Roja 03.03.1383'ê, 155 nû 
Meclisa Şêwra Îslamî ya îranê^ 
daxuyaniyekê de daxwaz ji 
rayedarên dezgeha Dadê kirin ku 
pêvajoya ne rind ya gazîkirina 
xwendekarêr 7anîngehên cur be cur 
ji bo dadgehan û derkirina cizayê 
giran dijî wan bihête sekinadin. 

- Roja 02.03.1383'ê Rojî, bo cara 
17'an daxwaza îranê ji bo tevlîbûn bi 
Rêxistina Bazirganiya Cîhanî hate ret 
û mandel kirin. 

- Roja 16.03.1383'ê Rojî, nêzîk 
5000 kes karkerên bajarên Mehabad, 
Pîranşar, Serdeşt û Şinoyê li hember 
dergehê îdara Kedkaran li Urmiyê 
girev girtin û daxwaza zêdekirina 
miaşê xwe kirin. 

- Roja 15.03.1383'ê Rojî, bo cara 
çaran çendîn taqmên Besîcî û Ensar û 
Hizbulah ku di nava wan de 
kesayetiyên naskirî yên rejîmê 
dihatne dîtin, di hember balyozxana 
îngilistanê li Tehranê agir berdane 
ala Birîtaniyayê û kevir û bombên 
agirder avêtine nava balyozxanê û 
daxwazkarê girêdana vê balyozxanê 
kirin. 

- Roja 16.03.1383'ê Rojî, 

Rêxistina Zêrevanê mafê mirovan bi 
şandina nameyekê bo Yekîtiya 
Ewropayê, daxwaz ji wê kir ku bi 
zext û givaşeke micid bo ser îranê, 
berahiya binpêkirina mafên mirovan 
û azadiyên kesî û azadiya gotin û 
ramanê bigire. 

- Roja 23.03.1383'ê Rojî, Serokên 
Girûpa 8 welatên Pîşeyî yên cîhanê, 
ragehandin ku divê Komara Îslamî 
dewlemendkirina Uraniyûmê bi 
tevahî rawestîne û ji nepenîkirina 
bernamên xwe di warê çekên nuklêrî 
(etomî) dest hilgire. 

- Roja 23.03.1383'ê Rojî, 

Maşaelah Şemsulwaizîn, Berdevkê 
Civata Berevanîji azadiya Weşanan 

di Iranê de û Sernivîskarê berê yê 
Rojnameya qedexe kirî ya "Camie" 
(civak), "Nişat" û "Esrê Azadigan", bi 
sûça piropagende dijî rejîmê bo 
dadgehê hate gazî kirin. 

- Roja 26.03.1383'ê Rojî, civat û 
komikên berevankar yên mafên 
mirovan li Ewropa û Amerîkaya 
Bakur, bi hinartina lîsteyek di warê 
binpêkirina mafên mirovan di îranê 
de, wek îdam, îşkence, lêpirsîna 
Rojnamevanan û qedexekirina 
weşanan, ji nûnerê nemaze yê 
Yekîtiya Ewropa di warê mafê 
mirovan di îranê de daxwaz kirin ku 
pirensîpên cîhanî yên mafên mirovan 
nekene goriyê vêc û qazancê aborî û 
siyasî yê xwe û di vê derheqê de bi 
micidî lêpirsîn ji Komara Îslamî bihête 
kirin. 

- Roja 30.03.1383'ê Rojî, Yekîtiya 
Ewropa, bi hegera binpêkirina mafê 
mirovan di îranê de rexne û gazinde 
ji vî welatî kir. 

- Roja 29.03.1383'ê Rojî, Murad 
Wêysî Edîtorê Rojnameya Elektironîkî 
ya "Xanê Milet^ (Mala Gel) û nûnerê 
Meclisa Şêwra Îslamî seba ne qanûnî 
bûna hilbijartinên Meclisa Heftem ji 
posta xwe îstifa da. 

- Roja 14.04.1383'ê Rojî, Hêza 
leşkerî ya Isfehanê bi weşandina 
daxuyaniyekê belavkirina muzîka 
zindî di salonên pezîrayî û civînên 
giştî de qedexe kir. 

- Roja 19.04.1383'ê Rojî, Rêxistina 
Efûya Navneteweyî û Rêxistina 
Zêrevanê mafê mirovan, Komara 
Îslamî bi mifah wergirtin ji îşkencê 
sûçdar kir. 

- Roja 20.04.1383'ê Rojî, 
mehnameya "Aftabê Yezd" bi hukmê 
çiqa 3'ê ya Dedseraya Tehranê hate 
girêdan. 

- Roja 27.04.1383'ê Rojî, Kolîn 
Pawil, Wezîrê Karê Dt ve yê wê demê 
yê Amerîka, di warê domandina 
bernamên nuklêrî (etomî) gefa hisara 
aborî ji îranê kir. 

- Rc a 1.1383'ê Rojî, 
Rojnameyên "Weqayêi û Itifaq" û 
"Cimhuriyet" bi destûra çiqa 3'ê ya 
Dadseraya Tehranê hatne girêdan. 


Nivîskarên Iranî, daxwazkarê 
serbestiya azadîxwazan û 
rojnamevanên Îranî ên girtî di 
girtîgehên Komara Îslamî de kirin. 

- Roja 05.05.1383'ê Rojî, Hazim 
Şelan, Wezîrê Parastina îraqê, 
dewleta îranê bi piştevanî ji 
terorîzmê zanî û ragehand ku 
Komara Îslamî yekem dujminê 
sereke yê îraqê ye. 

- Roja 12.05.1383'ê Rojî, komek 
ji mamosta û endamên saziyên 
senfî yên mamostayên seranserê 
welat bi kombûn di hember 
Wezareta perwerde û elimandinê, 
girtina endamên senfî ya 
mamostayan şermezar kirin. 

- Roja 04.06.1383'ê Rojî, Donald 
Ramsfêld Wezîrê parastinê yê 
Amerîka, daxwaz ji Rêxistina 
Neteweyên Yekbûyî kir ku zext û 
givaşê bêxne ser îranê bo vê çendê 
ku dest ji kar û barê navxweyî yê 
îraqê wernedet. 

- Roja 21.06.1383'ê Rojî, bikujên 
22 zarokên Pakdeşta ser bi bajarê 
Tehranê ku bi destê 2 lawên vî 
bajarî bi terzekî hovane hatibûne 
kuştin, hatne girtin. 

- Roja 21.06.1383 § Rc istii a 
Berevanî ji Mafê Mirovan ya 
Nûçegihanên bê tixûb, daxwaz ji 
karbidestên îranê kirin ku hindî zû 
ew rojnamevanên ku di girtîgehan 
de ne serbest bike û dawiyê bi 
serkuta weşanê i azad û berbend û 
girêdana malperên înternêtî û 
girtina hejmarek ji hevkarên wan 
bîne. 

- Roja 31.06.1383'ê Rojî,^ 
aha Pasdaran ya Şoreşa Îslamî 

li Kurdistana îranê, bi xelkê Gundên 
binya Çihil Çişim ya di navbera 
bajarên Dîwandere û Seqiz, ku 
nizîkî 16 gundan dibin, ragehand ku 
dest ji gundên xwe berdin û vê 
herêmê bo meşqa leşkerî bidene 
Supaha Pasdaran. 

- Roja 31.06.1383'ê Rojî, Kolîn 
Pawil, Wezîrê Derve yê vê demê yê 
Amerîkayê û Donald Ramsfild, seba 
maytêkirina îranê di kar û barê 
navxwe yê îraqê gef kirin ser îranê. 


- Roja 27.04.1383'ê Rojî, 150 kes 
ji rojnamevan û kesayetiyên çalak ên 
siyasî di îranê de ji girêdana 2 
rojnamên guhartinxwaz ji aliyê 
dezgeha Dadê ve şikayet kirin. 

- Roja 05.05.1383'ê Rojî, Civata 


- Roja 30.06.1383'ê Rojî, piştî vê 
çendê ku îranê biryarnama Şêwra 
hukm ya Ajansa Navneteweyî ji 
aliyê Komara Îslamî ya îranê, 
dewleta Holenda bi serokatî ji aliyê 
25 welatên Yekîtiya Ewropayê 


daxwaz ji rayedarên îranê kir ku 
peyrewiyê ji biryarnama Şêwra hukm 
ya Ajansa Navneteweyî ya hêza 
Etomî û daxwaz û xwastikên civaka 
navneteweyî biket. 

- Roja 05.07.1383'ê Rojî, Hesen 
Zêydanêlahî serleşkerê hikûmeta 
berê ya îraqê, Komara Îslamî ya 
îranê bi maytêkirin di kar û barê 
hundur yê îraqê û têkdana tenahiya 
vî welatî sûçdar kir. 

- Roja 11.07.1383'ê Rojî, seba 
bêhurmetî pêkirina berpirsyareke 
hêzên leşkerî yên îranê bi yek ji 
kêmaniyên Ehlê Heq yê gundekî ser 
bi bajarê Miyanduav ê, şer û pevçûn 
di navbera xelkê vî gundî û hêzên 
rejîmê de qewimî ku di encam de 
zêdetir ji dehan kes ji xelkê sivîl û 
hêzên rejîmê hatne kuştin. 

- Roja 21.07.1383'ê Rojî, 
Berpirsiyarê Karê Derve yê Yekîtiya 
Ewropayê di daxuyaniyekê de, 
nigeraniya xwe ji binpêkirina mafên 
mirovan di îranê de ragehand. 

î 

39- Roja 14.09.1383'ê Rojî, 

Civata Berevanîji mafê mirovan li 
îranê, daxuyaniyeke tund li jêr navê 
canê girtiyên siyasî di tirsê de ye, 
da weşandin û nigeraniya xwe ji 
rewşa xirab ya girtiyê siyasî di îranê 
de da eyanê. 

- Roja 02.08.1383'ê Rojî 
nûçegihanê Rojnameya "Hemşehrî", 
Xanima Kohnurd, bi hegera 
pirsyarkirin ji Mihemed Xatemiyê 
Serok Komar, ku ji wî pirsîbû, hetanî 
kengê dixwaze bêdengiyê biket û 
mêze biket ku hemû rojê bi awayekî 
taze livlivîn tevî rojnamevanan bihê 
kirin û tenahiya kar û xebitîn û 
hesiyeta civakî ya wan tûşî tirse 
biket, hate derxistin. 

- Roja 14.08.1383'ê Rojî, 
Parlemana Ewropa bi weşandina 
daxuyaniyekê, girtin û destbiser 
kirina rojnamevan û wêblagnivîsan, 
xebatkarên çeleng yê înternêtî û 
herwiha hukmên Dadî yên giran dijî 
wan di îranê de mehkûm û şermezar 
kir. 

- Roja 14.08.1383'ê Rojî, Xazî El 
Yawer, Serok Komarê demkî yê 
îraqê, Komara Îslamî ya îranê bi 
teror kirina 18 Efserên vî welatî 
sûçdar kir. 

- Roja 15.08.1383'ê Rojî, Balyozê 
Firanse li Amerîka ragehand ku îran 
pirsa herî micid di Rojhilata Navîn de 

ye ku dibe pêragehiştin pê bihête kirin. 

- Roja 14.08.1383'ê Rojî, Eyad Elawî Serok 
Wezîrê îraqê li Parlemana Ewropa, Komara Îslamî 
ya îranê bi destêwerdan di kar û barê navxwe yê 
îraqê de şermezar kir. 

- Roja 04.09.1383'ê Rojî, Yekîtiya Ewropa bi 
weşandina daxuyaniyekê Komara Îslamî di warê 
binpêkirina mafên mirovan mehkûm kir. 

- Roja 07.09.1383'ê Rojî, hin kesayetiyên siyasî 
û naskirî yê hundrê îranê bi weşandina 
daxuyaniyekê daxwaza rêvebirina refrandomekê û 
avakirina hikûmeteke demokratî li ser bingeha 
daxuyaniya cîhanî a mafê mirovan di îranê de 
kirin. 

- Roja 18.09.1383'ê Rojî, Serok Komarê demkî 
yê îraqê, Xazî El Yawer û Melik Ebdulahê Dûyem, 
Paşayê Urdinê, Komara Îslamî ya îranê bi 
destêwerdan di kar û barê hundur yê îraqê sûçdar 
kirin û ragehandin ku îran dixwaze dewleteke Şîî ji 
terzê Komara Îslamî ya îranê di vî welatî de ava 
biket. 

- Roja 07.10.1383'ê Rojî, Komîteya Xwendekarî 
ya berevanîji gitiyên siyasî ragehand ku, Endazyar 
Hişmetulah Teberzedî, Serokê Eniya Demokratîk a 
îranê bi guneha xebat dijî tenahiya welat bi 16 
salan hebsê hate mehkûm kirin. 

- Roja 25.10.1383'ê Rojî, Rêxistina Zêrevane 
mafê mirovan li Niyuyurkê bi weşandina 
daxuyaniyekê di warê tenahiya canî ya 
rojnamevanên Îranî nigeraniya xwe ragend. 

- Roja 25.10.1383'ê Rojî, bi hegera agir girtina 
xwendingeha gundê Sefîlan ya ser bi bajarê 
Kirmanê li Parêzgeha Çarmehal û Bextiyarî, 15 
xwendevan û mamostayê wan canê xwe ji dest 
dan. 

- Roja 27.10.1383'ê Rojî, 115 aborîzanên Îranî 
bi belavkirina daxuyaniyekê, ji gelalên aborî yên 
Meclisê di warê ragirtina bihaya tiştan û kêmbûyîna 
behra Bankî, rexne kirin û daxwaz ji nûneran kirin 
ku xwe ji helwêstên xwedî ziyan yên aborî bo mifah 
wergirtinên siyasî biparêzin. 

- Roja 19.11.1383'ê Rojî, Kondalîza Rays, 

Wezîra Karê Derve yê Amerîka di hevdîtina xwe ya 
ji bo Rojhilata Navîn, Komara Îslamî bi tirsekî 
eşkere bo nezma navneteweyî hesiband û di vê 
derheqê de gezf ji îranê kir. 

- Roja 21.11.1383'ê Rojî, Wezîrê Karê Derve yê 
Amerîka hoşdar da îranê ku hekî pêşniyarên 
Ewropa di danûstandinên nuklêrî (etomî) da 
nepejirîne dê tevî hesarên Rêxistina Neteweyên 
Yekbûyî berengar be. 

- Roja 01.12.1383'ê, komek ji xwendekarên 
Tehranê, di Zanîngeha "Elama Teba Tebayî", dest 
bi girêv girtinê kirin, heta ku dijî mehkûmiyeta 
mamostayeke vê zanîngehê û hukmê derçûyî ji 
aliyê dezgeha Dadê ya Iranê gazinde kirin. 


Mafê Mirovan 

Hîwa ji Urmiyê 


Her neteweyek ger rih û rîşal di nava dîrok û axa xwe de 
hebe, her civakek eger daxwazkarê nû bûnê be, dê 
berdewamî jîneke nû piştî hişkatiyê li cem peyda be. Her 
civakek eger doza vê damezrandina her çiqas baştir a mafên 
mirovahiyê be û bi dilsozî gavan ji bo xebatê bavêje, bê 
guman ev civak bi vê çendê dê nû jiyaneka pir wate bîne 
holê, lê mixabin heta niha jî dijberî û natebahî di na /bera 
gelan da hebûye û heye. Pêwîst e hemû bizanin ku haya vê 
demê jî di hemû welatan da, di warê azadî û aştiyê de wekî 
şaxên din yên maf, tekoşîneke berçav û pêwîst nehatiye^ 
kirin. Azadî yanî mirov di hilbijartina rewşên jiyana xwe de 
serbixwe be, heya wî qasî ku serbixwebûna wî çi ziyanek ji 
bo gelê din û mirovên din tune be. Di jiyana niha de azadî bi 
destê me însanan hatiye weguhastin û dîl kirin. Pareperîz û 
matiryalîsm bi vê baweriyêne ku: tenê û tenê rêya ku dikare 
jîneka nû bidet azadiyê, eva ye ku em bidne bawerandin ku 
her mirovekê hinek mafê rasteqîn yên wî hene ku pêwîst e 
çend xalek ji van mafane bidin nasandin: 

1. Mafê jînê 

2. Parastina mi ovan li hember jînosaydê 

3. Mafê tel ^şîn bo yekîtiyê û wekheviyê 

4. Azadiya b> r û ramananê 

5. Xebat bo ortê rakirina apartaydê 

Ji ber vê çendê ku ev mafane bên bi cî anîn, Tûmas Habz 
dibêje ku: Damezrandina hêzeke siyasî (dewlet) dikare 
hemû maf û hemû serxwebûnên sirûştî bînin cî, ji ber vê 
yekê li seranserê dunyayê, civakên siyasî û hikûmet hatine 
damezrandin. Tûmas Habz dibêje dewlet yanî "Loyatan" 
yanî heywaneke tirsinok û hemû heywanên cîhanê di bin 
destê wî de ne. Fermana gemiya jîna xwe dane destê wî ku 
di paşerojê de bikaribe li avê derbas bike. Armanca Habz bo 
hilbijartina vî navî eva ye ku bide selimandin (famkirin) ku 
dewlet roleka bingehîn di berdewamiya azadiyê de heye. Bes 
xizmeta dewletê di warê dabeşkirina demokrasî û azadiyê de 
pêwîst e. 

Eger civakek siyasî sercem azadiyek rasteqînî pêşkêşî 
gelê xwe bike, bê guman ew zanatirîn civaka siyasî ye. Kesê 
ku ji bo demokrasî, azadî û wekhewiyê serî hilde, ew li cem 
xwedayê mezin serbilindtirîn kes e. Ciyê şanaziyê ye ku bo 
pêkanîna aştî û azadiyê civakên mezintir bêne sazkirin. Bi 
taybet ji bo me lawan pêwîst e ku em girîngiyeke zor bidin 
xwendin, fêrkirin, zanîn û zanistê di warê azadiyê û mafê 
jiyanê de. Pêwîst e kur û keçên xwendekar bikarin bi 
awayekî zanistî û şarezayane bikevne nava xebat û xizmeta 
gel û welatê xwe biken û di hemû warekî jiyanê de pêş 
bêxin. Ev armanca azadîxwazî û aştîxwaziyê ye. Pêwîst e ku 
em ev aştiya kawil û vêranker, ev azadiya dilgirtî ava bikin û 
dirêjî bi xebata xwe bidin û zortir û zanistîtir bikarin xizmeta 
gelê xwe bikin û ji aliyê rewşenbîrî, civakî û zaniyariyê pêş 
bêxin û em hemû destê xwe bidine hev û cihê azadîxwaziyê 
di nav dilê hemû mirovan de vekin. Bi hêviya berdewamiya 
azadiyê û wekheviyê di hemû hêlên dunyayê de. 

SIYASÎ 



Egera êrîşa leşkerî ya 
Pêntagonê bo ser Tehranê 


Simayl Şerefî 


mijûlê xwe berhevkirinê ne û êrîş jî bi 
hêceta hevkarînekirina îranê tevî 
Lêgerên Ajansa Navneteweyî ya Hêza 
Etomî dê encam bidet".(3) 


Rol û helwêsta gelên îranê di vê 
navberê de pirseke aloz e. Helwêsta 
hêzên pêşkevtinxwaz û demokrat yên 
îranê ku wek nûnerên xelkê welatê 
me di vê heyamê de bi awayekî (ne 
zor aşkira) xwe nîşan daye, dikare 
wekî helwêsta piraniya xelkê welatê 
me bihête hesibandin ku pêkhatiye ji: 
Hilveşandina rejîma Komara Îslamî ya 
îranê bi hêza hundir û mifahwergirtin 
jî piştevaniya derve. 

Bi wateyeke zelaltir xelkê îranê bi 
hemû pêkhatên neteweyî yên xwe bi 
pêşxwe girtina xebateke bê 
rawestiyan daxwazkarê ji holê 
rakirina desthilata dîktatorî a Komara 
Îslamî ne û çavnihêriya wan ji 
welatên azadîxwaz eva ye ku 
piştîvaniyê ji bizava wan bikin û bi 
hewara wan ve bên. 

PDK îranê wekî pêşengê tevgera 
gelê Kurd li Kurdistana îranê piştî 
hiloşîna du deshilatên ne xelkî li 

nistan û îraqê, bi piştqahîm kirin 
bi îrade û viyana qahîm ya xebata 
gelên îranê û bi taybetî neteweya 
Kurd piştevaniyê ji azadbûna van 
welatane kirî ye û ragehandiye ku ne 
îraq tenê welateke Kurd akincî ye û 
ne azadî û demokrasî tenê li îraqê de 
hatiye bin pê kirin. Em ji çareseriya 
aştîxwazane ya pirsgirêkan 
piştevaniyê dikin û êrîşa leşkerî bi 
rêya dawiyê dizanin. Em naxwazin 
welatê me bikeve ber êrîşa çekdarî ya 
tu welatekê û xelkê me bi kuştin û 
malvêraniyê re rû bi rû bibe. Lê em 
dê keyfxwaş bibin ku bibînin, 

Amerîka, Ewropa û civaka navdewletî 
pişt bi rejîma Komara Îslamî kirine û 
piştgîriya bizava rizgarîxwaz a gelên 
îranê dikin.(5) 

Gelê azadîxwaze welatê me 
dixwazin bê wê çendê ku welatê wan 
ji aliyê hêzeke derveyî ve bihête dagîr 
kirin, dawî bi temenê tejî ji zulm û zor 
a Komara Îslamî a desthilateke gelî û 
demokratîk di welatê wan de ava 
bibe. 


Jêderên gotarê: 

1. Malpera înternetî ya "Irane Emroz" 

2. Rojnameya Riform, Mekzîk, 
hevpeyvîn 

3. Rojnameya Gardiyen, çapa Londonê 

4. Daxuyaniya PDK îranê, şerê îraqê, 
Rojnameya Kurdistan, Hejmara 363 

5. Malpera Kurd Medya, Ebdulah 
Hesenzade 


Fakterên serkevtina Corc W Boş bo gera duyem ya Serok Komariya 
Amerîka zaf in, lê piraniya piropagendeyên navbirî û alîgirên wî -di dema 
hilbijartinan de- piştevanî ji şerê dijî terorê û domadina vê xebatê bû ku niha 
pêvajoyeke cîhanî bi xwe ve girtiye. Gelê Amerîka jî bi sehkirin bi kûrbûna 
êrîşên terorîzma navdewletî bo careke din jî Corc Boş bi merema domandina 
xebata dijî terorê hilbijartine? 

Serok Komarê Amerîka piştî sûnd xwarinê ji bo wergirtina vê postê, 
gotinên xwe yên çend sal berî niha ji bîr nekir û bi terz û metodên cur be cur 
tirsa îranê ku pêştir wekî yek ji 3'ê welatên Bazneya Têkderiyê bi nav 
kiribû, dubare kir. Hevdem tevî êrîşên Boş bo ser Komara Îslamî, Rojnameya 
Nîyoyorkir a Amerîkayî di raporekê de basa vê kir ku çend komandoyên 
Amerîkî nifûz kirine nav axa îranê û mijûlî sîxorî û diyarîkirina cihê Hêzgehên 


Navokî (Etomî) yên vî welatî ne. 

Bi vegeriyan bo sala 2002'an (salek berî êrîşa Amerîka bo ser îraqê) û 
xwandina helwêstên Amerîka ji aliyekê û helwêsta dij ya Ewropayiyan û 
bikaranîna rewşa leşkerî ji aliyeke din, em dê neçar bin nirxandina wê demê 
û niha -ku renge îran bibe armanca pêşeroja Amerîka û Ewropayî jî dijatiya 
lêdan ji aliyê Amerîkayê dikin- bikin. Lê bi encam gihîştin li nirxandina van 
her du demane û berhevdana her du welatên îraq û îranê renge kareke 
hêsan nebe. 


Ewropayî serbarê bêhêvîbûn ji lihevkirin û bi encam gihîştina gotûbêjên 
wan tevî rejîmê sor in ji rêya dîplomatîk û retkirina tund û tûjiyê û 
Amerîkayiyan jî her wekî "Canpayk" pisporeke Wezareta Parastina Amerîka 
dibêje: "Em benda şikesta van gotobêjane ne". 

Hans Bilîks, berpirsê girûpa Neteweyên Yekbûyî ji bo lêgeriyana çekên 
komkuj li îraqê berî êrîşa Amerîka bo ser wî welatî dibêje: Gelaleyên dewleta 
Boş bi merema êrîşkirin bo ser îranê û rawestan li hemberî pirogramên 
etomî yên vî welatî haşahilnegir e, lê pirsgirêka sereke ya Aamerîka ji aliyekê 
bîmekirina ra û dîtma giştî a cîhanê û ji aliyeke din şareza nebûn ji cihê 
Hêzgehên Etomî li îranê ye.(2) 

Niha Amerîka mijûlî çareserkirina van du pirsgirêkane ye. Nifûzkirina 
komandoyên Aamerîka bo nava axa îranê bi merema destnîşankirina cihê 
Hêzgehên Navokî û civînên yek li pey yek yên Ewropayiyan tevî îranê û 
piştre di gel Amerîkiyan, eyankerê van rastiyane ne ku: "Amrîkayî her niha 

CIVAKÛJÎN 


Jinên îranê di sa(a 83 ’an de 


Selîm Zencîrî 


Pirsa jinan di civakên dîktatorî wekî Komara Îslamî de 
pirsekî pir aloz e, çunkî ji aliyekê yasayên hikûmetî û ji 
aliyê din jî Mêr serdestî rê ji ber geşekirin û bizava 
azadîxwaz a jinan digrin, ji hêla din jî xebata jinan ji bo 
destve anîna despêkîtirîn mafên xwe delîve û fersenda hizir 
kirinê ji wan standiye . Her evane jî bûne sedema wê ku jin 
wekî nîviya civaka îranê tevî şidet di hemû warên jiyanê de 
berengar bin, bihêne çewsandin û bi şaromendên derece 2- 
3 bihêne hesibandin. 

Bi her hal sala 83'an jî her wekî hemû salên borî di bin siya 
deshilata mirovkoj û dijî jin a Îslamî li îranê de bi dawî hat. 
Sala tepeserkirina azadiya beyan, Qelem û..., givaş xistin li 
ser weblag nivîsan û fîltêr danan li ser malperan, daxistina 
rojname û kovaran, girtin û cerîme kirin û îşkence û îdama 
rewşenbîr, rojnamevan û azadîxwazan bû. Salek ku tevî 
şelaq, kevirbaran, birîna endamên leş, kêm kirina para 
jinan di zanîngehan de, girtinên xiyewanî yên jinan bi 
hinceta "bê hicabiyê" û... ku hemû dijî orf û yasayên mirovî 
û navneteweyî ne, birêve çû. 



Em dê li vir cehdê bikin ku lênihêrîneke kurt li ser 
pirsgirêkên jinan di sala rabihorî de bikin. 


- Di sala borî de şidet û tund û tûjî wekî pirsgirêkeke ne 
mirovane û civakî gef ji nîvi '3 civaka îranê kirî ye. Tund û 
tûjiyên malbatî, dewletî, Apartayd a cinsî a rejîmê bi 
yasayên paremayî û baweriyên şaş her wekî berê li ser 
jinan zal bû. 

- Jinên îranê li gor sala pêştir pêşdeçûneke zêdetir di 
nexweşiyên diltengî û rewanî de peyda kirine. 

- Di îranê de 60 ji 100 a jinan tûşî kêm xwîniyê bûne. 

- Mirina jinan bi sebeba "sêqtê cenîn" a ne paqij di welatên 
Asyayî de 70 ji lOOê ye, lewre îran jî wekî yek ji welatên 
asiyayî 20 ji 70 di îranê de rû dide. Eva jî di halekê de ye 
ku ev qase di welatên din de %4 e. 

- Zext û givaşên aborî, civakî, malbatî û hwd...bûne 
sedema jêhel çûna diyardeya xwekuştinê di nava jinên 
îranê de ku li gor mêran 4 caran zêdetir e. Li gor 
serhijmêriya cîhanî, 58 ji 100 a xwekuştinan di îranê de 
têne encam dan (5/42 xwe xendiqandin, %30 xwe 
şewitandin, 13/5 derman xwerin). 

- Belengazî û şidet bûne sedema zaf bûna rêjeya hilatina 


keçan ji malê û mifah standina xirab û bazirganiya 
wan bi welatên derdor, eva jî xaleke reş bû kete nava 
çavên rejîmê ku bi xwe dest di vê bazirganiyê de 
hebûn û hene. 

- Sala rabihorî sala zêdebûna rêjeya îdam, kevirbaran, 
zîndan û hwd... li ser jinan bû. Nimûne: Mûnîre 
Qasimpûr, Atife Recebî, Atife Sohalê... 

- 12 jinên din jî niha bi îdamê hatine mehkûm kirin. 

-Li gor nûçeyan, rejîmê dest di mirina bi guman a 6 
xwendekar û nûçe gihanên rojnameyan de hebûye. 

- 13 jinên rojnamevan yên din jî dadgahî, zîndanî û ji 
şolê hatine derxistin. Bo nimûne Şemzîn Cîhanî, 
helbestvan û nivîskara Kurd li Mehabadê. 

- 7 jinên çeleng yên siyasî, çandî û civakî wekî: Fatime 
Heqîqet cû, Şîrîn Ebadî, Fatime Gowarayî, Merziye 
Mertazî, Tuka Melikî, Melîhe Mexazeyî, Sûsen Tiluî 
hatine mehkeme kirin. 

- Girtin û lêpirsîna 19 kes ji xebatkarên siyasî, çandî û 
civakî ku endamên girûpan, yan jî ji malbatên 
opozîsyona îranî bûne. 

-Gazî kirin û lêpirsîn ji 9 xwendekarên zanîngehan. 

Dest qut kirin(mehdûdiyet) û dadgehiya 7 
xebatkarên siyasî, çandî û civakî bi navên Ezem 
Taliqanî, Nergis Mihemedî, Jîla Hesenpûr nivîskar û 
helbestvana Kurd, pêşgîrî ji konsera muzîkê a girûpa 
Mihrigan, gefa mirinê ji leyîstvana Sînemayê, Mehnaz 
Esxeriyan. 

*Qasê destdirêjiyên cinsî zaftir ji sala borî bûye. Bo 
nimûne bajarê Qumê ji her 100 hezar kesan, 174 kes 
ketine ber êrîşa cinsî. 

*Girtina bi kom a jinan di rê û resmên keyfxweşiyê de 
bi guneha reqisîn û gunehbar kirina wan bi fisadê: 
Tehran 22 jin, Meşhed 16 jin, Ehwaz 24 jin, Mehabad 
20 jin, Simnan 132 jin, Lahîcan 32 jin, Qezwîn 55 jin, 
Zencan 61 jin, Reşt 49 jin, û bi giştî 769 jin li Zencanê 
û 1250 jin li Simnanê her bi wê sedemê hatine gazî 
kirin. 

- Rêjeya Telaqê li gor sala rabihorî yekcar zortir bûye. 

- Rêjeya wergirtin û damezirandina jinan bo karên 
îdarî li gor sala borî 6/42 kêmtir bûye. 

Nimûneyên han eyankerê pareke biçûk ji wan 
givaşane ne ku li ser jinan hatine encam dan, givaşên 
ku roj bi roj zêdetir û xurttir dibin. Erê gelo bi tepeser 
kirin û berçav negirtina mafê mirovan ji aliyê Komara 
Îslamî a îranê ve, mirov dikare bi pêşeroja jinan 
geşbîn û hêvîdar bibe? 

Di her rewş û zirûfekê de jin nabe tu car û çi demekê 
dest ji tekoşîna xwe berdin û nabe çavnihêrê 
guhertinan bibin. Ji ber ku xebat ji bo bidestveanîna 
azadî û wekheviyê, xebatek e ku bi salane didome û 
dixwaze ku ji caran jî xurttir bibe heta ku civakê bi 
giştî û bi taybet jinan pêşerojeke geştir û ronahîtir 
hebin. Bi giştî jin dvêt derheq bi xebata xwe 
zorhêvîdar û geşbîn bin ku di heyameke kin de sîbera 
biyom a Komara Îslamî dê ji nav biçe û alaya edaletê 
dê li îranê de bihête hildan. 

Jêder: 

Malpera "shehrwend".com 
Malpera "Gozareshgar".com 










13 


Agirî, hejmar 17, Marsa 2005 


CIVAKUJIN 


Nejçwendewarî çima? 

Meryem Hacîpûr 

Di cîhana îro de ku zanist û teknolojî mijûlê bihorandina gavên geşebûna 
xwe ne , civakaên mirovahiyê hewcehiyên xwe di hebûna van mirovan de 
dibînin ku di warê zanistî de bikaribin astê agahî û zaniyariya xwe bibin jor û 
bi vî awayî xizmetê bi civaka xwe bikin heta ku gavên xwe ber bi pêşverûyî û 
pêşerojeke geş bavêjin. Bi vî halî di welatên cîhana sêyem(ne pêşverû) de 
pirsgirêka nexwendewariyê arîşeyeke mezin û ne çareser kiri ye ku hemû tex 
û qatên civakê, bi taybet jin têde hatine cih dan. Lê mixabin ev pirsgirêke di 
civaka kurdî de zaftir xuya ye , lewra divêt em bizanin ku sedemên 
bandordar li ser dûr ketin ji xwendinê di civaka Kurdî li Kurdistana îranê de 
çi ne? 



Givaşa aborî 

Para herî zor a aborî û dahata xelkê Kurdistana îranê dahatekî bazirganî û 
qaçax e, lewra xelkê Kurd û nemaze rûniştvanên gundan di warê zirûfa 
jiyanê di bin hêla belengazî û birçîbûnê de dijîn û ji îmkanatên rihetî û 
perwerdehiya jiyanê bê parin, lewra neçar in ji bo domandina xwendinê rû li 
bajaran bikin. Lê pirsa hejarî û belengaziyê dibe sebeba wê ku ew di warê 
peyda kirina êvirgeh û mizexta hat û çûnê di bajaran de tûşî arîşeyan bibin û 
di encam de neçar bi dest hilgirtin ji xwendinê dibin. 

Para din jî ji bo destveanîna bijîva jiyana xwe û malbata xwe neçar bi dest 
hilgirtin ji xwendinê û mijûlî bi karên wekî cotkarî, kedkarî (paletî), karkirin 


%uştina ÇeçeÇe 13 saCî 
ji aCiyê hêzên CeşCerî 
yên îranê Ci 6ajarê 
Serdeştê 

Roja çarşemiyê 9'ê Marsa 
2005'an (19'ê Reşemeya 
1383'an) di bajarê Serdeştê de 
hêzên leşkerî yên rejîmê bi 
merema ketne pê otombêlekê li 
gundê Baxî û tevî dorpêç kirina 
gund û afirandina tirs û xofê di 
nava xelkê wî gundî de, êrişî 
birine ser xelkê wî gundî û jin û 
zarokên sivîl yên wî gundî dane 
ber guleyan û di encam de 
keçeka 13 salî hate koştin û çend 
kes ji jin û zarokên vî gundî bi 
tundî hatne birîndar kirin. 


1 miCyon û 200 hezar 
Ces mihtacCcCi 6in 20 
saCiyê cCe ne 

Li gor rapora Rêxistina Bêhzîstî a 
îranê zêdetir ji 2 milyon mihtad 
di wî welatî de dijîn û rojajie 4 
ton madeyên bêhişker di îranê 
de tên bikar anîn. Berpirsiyareke 
Navenda dijî muxederatê di 
îranê de dibêje: li îranê di her 
deqeyekê de mihtadek jiyana 
xwe ji dest dide, di van çend 
salên bihorî de 2 milyon û 200 
hezar mihtad hatine girtin ku 
jiyê wan di navbera 10 ta 100 
saliyê de bûye û herwiha ew dide 
eyanê ku jiyê 1 milyon û 200 
hezar mihtadan bin 20 saliyê de 
ye. 


di kargehan de û yan jî li ser sînûran 
de mijûlê kasibkariyê dibin. Ku di vê 
derheqê de jî heya niha zaf xortên 
Kurdan hatine kuştin, birîndar û siqet 
kirin. 

Kevneşopî 

Civaka Kurdî, civakek sunnetî ye û 
bandora sunnetê di hemû waran de 
xuya û berçav e. Lê piraniya adet û 
kevneşopiyan bi ser jinan de hatine 
sepandin, ew di çarçoveya sunnetîn 
dijî jin de hatine hepsî kirin û ji 
despêkîtirîn mafên mirovî yên xwe 
hatine bêpar kirin. Ji aliyê din jî dîtin 
û nêrîna nerênî a civakê û givaşên 
malbatan derheq bi wan keç û jinên 
ku ji bo xwendinê rû ji bajaran dikin, 
dibine sedema wê ku izn ji wan re 
nehête dayîn û neçar bin xatir 
xweziyê ji xwendinê bikin. 

Newekhr tya çandî: 

Cudahiya navbera çanda bajêrî û 
gundî dibe sebeba wê ku kes di 
çarçove û bazneya çanda nenas de 
bizir bibe û di hizra xwe 
hevahengî(tetbîq) tevî wê çandê be, 
lê ji ber wê ku cehd û bizava wî/ê 
nezanane û ji nişkêve tê holê û nasîn 
û agahî li ser cih û derdora xwe nine , 
encamek ji bilî xwe dorandin û 
sergêjiyê pêre nine . lewra ev 
guhertina çandê , ne tenê dibe asteng 
li pêş pêşketina wî/ê, belkî bi karên 
nebaş û pirsgirêkên civakî wekî: têkel 
bûn tevî komikên xilafkarî û qaçaxê û 
...re rû bi rû dike, her eva jî dibe 
sedema wê ku ew kese ji xwendinê 
dûr bikeve. 

Rejîma Komara Îslamî: 

Ji çaxê hatine ser kara komara 
Îslamîa îranê ve hetanî niha, rejîmê 
ne tenê tu cehd û tekoşîn, 
sermayeguzarî û pirojektên 
xizmetguzariyê di warê îmkanatên 
rihetî û perwerdehiyê di bajar û 
deverên Kurd akincî yên Kurdistanê 
de nekiriye , belkî hemû bizava xwe jî 
ji bo rawestan û sabit hêlana vê 
rewşê bi kartîne, çûnkû piraniya 
gundên Kurdistanê ji xwendingehên 
navendî û paş navendî û nemaze di 
hin gundan de jî ji xwendingehên 
destpêkî(dibistan) jî hatine bê par 
kirin . 

Hewce ye bihête gotin, mezintirîn 
arîşe û pirsgirêk li ser rêya xwendin 
di Kurdistanê de givaşên abûrî yên 
çavkanîgirtî ji siyasetên dijî Kurd yên 
rejîmê ye ku sîbera xwe bi ser hemû 
warê jiyana Kurdan de kişandiye û 
mezintirîn asteng û arîşe ye li pêşiya 
elimîn û perwerdehiya zarok û 
ciwanên Kurd ku pêşeroja Kurdistanê 
bi wan re tête sipartin û bi destê wan 
tête ava kirin. 

ÇAND Û HUNER 


Di nava dîroka 
tevgera Kurdî ya 
sedsala bîstan da 
Cegerxwîn (1903- 
1984) ronakbîrekî 
berbiçav e. Ew bi 
rastî şervanekî 


Cegerjçwîn derfieqa <Êzîdiya s 

s\ sri /\ J~S\, • r 

u aine ‘Eziditiye da 


ola Islamî xistine 
nava bîr (bawerî) 
awira xwe, lê 
koka ola Yezîdiya 
ola Zerdeştî ye. 
Berê Kurd hemû 
Zerdeştî bûn. Di 


azadiya neteweyî ya Kurda ye. Nava 
temamiya poêzîya wî ya romantîkîyê 
da agir-alava hişyarbûna Kurd û 
Kurdistanê pêl dide. Helbestvanê 
welatparêz hey kula dila ra dizare, 
hey bi teqilên zerp gefa li neyarên 
Kurda dixwe, hey bi kel-bîn ruh û 
çavê gelê xwe yê mêrxas da xewn- 
xeyalên azadî û serbestîya pîroz 
vêdixe... Ew herweha nakokî, 
dutîretiyên nav gelê xwe da yên 
malxirab rexne dike. Bi vê armancê 
wî bilî 8 dîwanên helbesta, gelek 
gotar û lêgerînên zanyarî jî nivîsîne. 

Helbestvanê bi nav û deng bi her 
awayî xwestiye bide kivşê, ku gelê 
Kurd bi kok û binyata xwe ya 
êtnîkiyê ve yek e, yekîtîke dîrokî- 
çandî ye. Bi vê aspêktê xebata wî ya 
"Tarîxa Kurdistan" (cild 1, 

Stockholm, 1985, weşanên Roja Nû) 
pir hewaskar e. Lê li Cegerxwîn 
keder tê, ku di nav gelê Kurd da 
cudatîyên dîndariyê (olî) carina 
dibine sebebê ji hev dûrketinê, 
parçebûnê. Bi raya wî, ew yek ji 
nezanîyê û nexwendîtîyê tê. Nav hîç 
miletekî da û tu dema dîn bi tenê ne 
bûye bingehê miletkivşkirinê. 
Cegerxwîn bi xwe jî dînê Kurd û 
Kurdistanê yê kevnare Êzîdîtîyê va 
kubar û firnax bûye. Lema dîwana 
helbestên xwe ya 5-a (sala 1981-ê) 
nav kirîye "Zend-Avista". Diyar e, ku 
pirtûka dînê zerdeştiyê herwaha 
Êzîdîtiyê "Avista" li ba şairê mezin 
gelekî bi qîmet û pîroz e. Di hêna 
Şahên îranê yên Sasanî da, hinek 
şirovekirinên "Avista"-yê hatine 
amadekirinê û ev beş bi tevayî hate 
navkirinê "Zend". "Avista" û "Zend" 
tevayî bûne "Zend-Avista". Ango, 
Cegerxwîn bi vê yekê berê xwe daye 
çavkaniyên miletîyê yên ruhaniyê 
(êtnîkîyê) û ber bi Êzîdîtiyê "dilive". 
Ev xeberdana wî ya ku em li jêrê 
raberî xwendevana dikin, şadetîkê 
wê yekê ye. Dema Cegerxwîn di sala 
1982-a da hate Sovyetê, ez li 
Lênîngradê, di mala Qanatê Kurdo da 
rastî wî hatim û min ev xebera wî ser 
qeytana dengnivîsokê nivîsî. Dûra 
min û zimanzan Çerkezê Reş bi 
hevra li ser van agahdariyên 
mamosta Cegerxwîn nivîseke 
şirovekirinê amade kir û wê jî li vir 
pêşkêşî xwendevanan dikin. 
Xeberdana helbestvanê mezin 


Têmûrê xelîl 

T emur_xelil@hotmail.com 


Dînê Kurda yê kevnar gelek 
bûne. Ji bo nimûne, ew dînê 
Somariya (1) û yê Mîtaniya (2) va 
tê girêdanê. Ola Kurda ya kevnare 
perçekî dînê Zerdeştiyê ye, ku yê 
pêşin bû, ku got - Xwedê qiwateke, 
lê kes nabîne. Ew ne dîyarî çava ye, 
veşartî ye. Wir tê gotinê, ku li 
cihanê destê wî dirêj e, yanî ew 
hemû karî dikare bike. Piştî wî ra 
<sa, Mûsa û Mehemed jî di çaxê 
xwe da gotine, ku Xwedê yek e û 



Cegerxwîn û Qanatê Kurdo 


hemû karê dinyayê, xêr û şer tevda 
Xwedê çê dike. Her yek ji wan 
dibêje, ku Xwedê ji wî însanî xweş 
e, yê ku alîkarîya xêrê dike û ji wî 
mirovî ne xweş e, yê ku alîkarîya 
şerê dike. Ola Zerdeştî da jî Xwedê 
yek e, lê çend alîkarê wî (berdestê) 
wî hene. Meselen, Zerdeşt dibêje, 
ku hevt berdestên xudayê xêrê 
hebûn. Navê wan jî hene, lê bîra 
min çûne (pirtûkekê da hene). 
Berdestîyên Xudayê qencîyê xêrê di 
nav dinyayê da dixwezin û dikin, lê 
berdestîyên xudayê şerê (xirabiyê) 
şer dinyayê da dixwezin vêxin û 
pevçûna, dijwarîya û neqencîya 
dikin (7). Û Xwedê ser hemûyan ra 
ne. 

Lê piştî êrîşkirina Ereba ra dînê 
îslamê kete welatê me. Pareke gelê 
Kurd-Yezîdî ser dînê xwe man. Lê 
ne bi doz û daxwaza dilxwezê 
Yezîdê kurê Muawî-Amawî, wek ku 
hinek dibêjin. Yezîdî Yazdanî ne, 
yanî Xwedêparêz, yên ku xwedayê 
Şems diparêzin (9). Ewana ser 
meshebê Zerdeştî bûn. Paşê hinek 
ji ola Mesîhî (dînê Xaçparêziyê) û 


hatina dînê Misilmanîyê da leşkerên 
îslamê ketne welatê me. Ewên, ku 
gunda da bûn, cîyê wan deşt bûn, bi 
mecbûrî bûne musulman. Ewê li serê 
çiya bi gernasî şerê xwe kirin û ber 
xwe dan, ser ola Yezîdî man. 

Çar-pênc îmaretên yezîdîya pêşîyê 
zor şer kirine. Ceferê kurê Mîr Hesen, 
ku di çiyayê Dasinê da padîşahekî 
mezin bû, ereba ra şerekî mezin 
kirîye. Dawî wî xwe kuştiye, ji ber ku 
ne xwestî ye têkeve destê dijmin. 
îmareta Mehmûdî Yezîdî bûn, lê 
paşê, piştî şerekî giran bûn 
Misulman. îmareta Bextîya li Bota 
dîsa Yezîdî bûn, ew jî pey cenga re 
bûn Misulman. Eşîra Xaldî, ku dora 
Bitlîsê dima û nav da Rojkîya hebûn, 
eşîreke mezin û nav û deng bû. 
"mareta Becnewî Yezîdî bûn, lê vê 
dawîyê bûn Misulman. Heta Dimbilîjî 
Yezîdî bûn, lê paşê bûne Elewî. 

Evana hemî di kûraya Kurdistanê, di 
bin ola Zerdeştî da mabûn. Lê hêdî- 
hêdî dîtin, ku ser wan zor û setem tê 
kirin û nikarin berepêş herin, 
mecbûrî bûne Misulman. Hinek 
dibêjin, ku 200 hezarYezîdî mane. 

Lê bi bawerîya min, belkî zêdeyî 
mîlyonekê Yezîdî hê di Kurdistanê de 
û ji wê der hene. Ew ne li ser hev in. 
Hinek li Sovyetistanê ne, hinek li nav 
Xerza ne, hinek li çiyayê Hevêrka ne, 
hinek li Şengalê ne. Hukumeta îraqê 
500 mal niha ji Şengalê derxistine. 
Nava êla Milla da gelek eşîrên 
Yezîdîya hene, meselen, nava êla 
Xidir axa da Şerqîya, Dina, Sohana 
hene. Çend eşîrên Yezîdîyan yên 
mezin jî hene, lê navê wan gişka ne 
di bîra min da nin. Belkî Yezîdîyên 
Şerqî jî hebin, ji ber ku Dewrêşê 
Evdî, yê ku gernasê sitirana bi nav û 
deng e, mezinekî Yezîdîya bû. Wî 
dixwest paşayê Milla keça xwe 
bidayê, lê paşayê Milla bi fen û xapa 
ew da kuştin. Li deşta Dîyarbekir jî 
ez rastî çend gundên Yezîdîya 
hatime. 

Hinek dibêjin, ku Yezîdî jî Misulman 
in, lê derew e. Yezîdî kevnare ne, 
berî Misulmana hebûne. Lema 
Yezîdîya dibêjin: "Bi ela kim, tiştek ji 
feqîrtîyê pîstir tune, xêrî 
Misulmanîyê". Belkî Mehemed hine 
gotin ji ola Yezîdîya derxistibe. 

Çencfgotin cferHeq 6i Newrozê 


Emîr Şuaîwend 



Newroz yekem roja destpêka biharê, salvegera rojek nû û cejnekî kevnar di 
dîroka Kurdan de ye, yadigarek ku di dîroka Kurdan de cihê taybetî yê xwe 
heye ku di nava xwe de bi sedan nepenî, çîvanok û efsane veşartine. 

Hêz û şiyan û geleratiya Newrozê bi qasekê ye ku bi sedan asteng û kopên 
ser rêya xwe şikandiye û bi ser hemû nereseniyekê de zal bûye, ji ber ku 
rehên wê bi qasekê di kûrahiya xwezaya Kurdistanê de çeqîne ku bi destê tu 
dagîrkerekê nehatine qetandin, lewre em dikarin bibêjin ku Newroz sembola 
şaristaniyeta Kurdan di devera Rojhelata Navîn de ye. 

Newroz di çîvanokan de 

Kurd bawerin ku Newroz di serdemê Şahê Pêşdadiyan, ango Cemşîd Şa de 
hatiye rojevê. Herwiha dibêjin ku ev roje bi destê wî Şayî hatiye danîn. 

Gelek kesên xwedî hizr li ser serhildana Newrozê pesnên cur be cur kirine ku 
gişt nêrînên wan kesan vedigerin bo serdemê Cemşîd Şah bi vî rengî em 
dikarin bibêjin ku Cemşîd Şah, danerê cejna Newrozê ye. Hin kes dibêjin 
Newroz vedigere bo vî serdemî ku Ejdehak (Zehak) bi destê Kaweyê Asinger 
dihête kuştin û xelkê îranê ji destê wî Ejdehayî rizgar dibin ji ber vê çendê 
wê rojê pîroz dikin û cejin digêrin. Hin jî dibêjin dema ku Cemşîd Şah, diçe 
Azerbaycanê, li ser textekî zêrîn dirûnê û tîrêja rojê li text û tacê wî dikeve û 
çavê xelkê dikeve wê tîrîjê û navê wê dadinên Roja Nû yan jî Newroz. Li 
gor şirove kirina mizûrî, lêkolînvanê Kurd ku dibêje, Cemşîd pevekî lêkdayî 
ye cem ango "çeşm" û çeşm jî ango çavpişka din şîd ango "şît, dîş, tîşk ango 
roj û ronahî", bi vî rengî em dikarin bibêjin ku Cemşîd ango Nûroj û 
Newroz. 

Kulekçarşembî di pêşwaziya Newrozê de 

Pîrozatiya vê cejnê girêdayî ye bi pîrozatiya Agir ku li zemanên zor kevin de 
mîna cejna agir bi rêve çûbe ku şûnewarê vê ramanê jî gelek zor e, bo 
mînak pîrozatiya agir di nava gelê Kurd de mîna Kurdên Ehlî Heq û Êzidiyan 
de her maye. 

Kuleçarşembî di axira çarşembiya salê de birêve diçe, di çanda Kurdan de 
çarşembî bi rojekî nehs û lênehatî tê nasîn, Kurd bawerin ku her kes di axrîn 
çarşembiya salê de her kiryarekê ji xwe nîşan bide, rewşa vî dê di sala nû de 
mîna kiryara wî ya roja çarşembiyê be, ango her kes di wê rojê de rastî şer 
û nerehetiyê bibe, sala wî ya nû dê salekî nehs û lêhatî be, bervajî her kes 
wê rojê bi xweşî û aştiyê derbas bike, sala wî ya nû dê bi başî û xweşî 
derbas bibe. 

Li roja kulekçarşembiyê di seranserê Kurdistanê de agir tê hilkirin û hemû 


kes bi kêfxweşî li dora agir kom 
dibin û hin helbestan di pesna agir 
dixwînin, Kurd bawerin ku bi vî 
çarşembiya şûm bi ronahî û 
pîrozatiya agir ronahî dibe û şûmî di 
vê rojê de li nav diçe û mezin û 
biçûk bi kêfxweşî û ken li ser agir de 
diperin û dibêjin: 

Agir soratiya te bo min 
Zeratiya min bo te 
Kurd rêz û hurmetekî taybet ji bo 
agir digirin, nemaze di Newrozê da, 
ev jî ji ber vê çendê ye ku Kurd 
bawerin remzê serkevtina Kaweyê 
Asinger û Fereydonê Kurd girêdayî 
ye bi ronahiya Agir: 

Agirekê hilken qet netemire 
Geştir berîntir ji agirê kawe 
Neteweya Kurd li her çar parçeyên 
Kurdistanê û li cihekê ku Kurd li 
vêderê bin, di vê rojê de cejn û 
şahiyê dikin. Bi kurtî em dikarin 
bibêjin ku di vê roja pîroz de cejnekî 
neteweyî tê darxistin bi navê Cejna 
Newrozê. 

Di êvat 3 berê wê rojê de, agir li ser 
kopên bilind û cihên berbiçav tên 
hilkirir û hûr û gir li dewra wî agirî 
kom dibin û govend û şahiyê digêrin 
û hin helbest û sitranan bi helkevta 
vê roja pîroz dibêjin: 

Bila agir bilind bin 

Bila agir hêvî mezin bin 

Bila govend fireh bin 

Bila Newroza şêrîn 

Li gelê me pîroz bit 

Newroz ne tenê di piratîkê de, belkî 

di gotin û nivîsên gişt helbestvanên 

kilasîk yên Kurdan de tê xuya kirin. 

Bo mînak: Ehmedê Xanî helbestvanê 

neteweyî yê gelê Kurd bi hilkevta wê 

rojê wiha dibêje: 

Weqtê wekû şeh sewarê xawer 
Tehwîl dikir di mahê azer 
Yanî ku dihate bircê sersal 
Qet kes nedima di mesken û mal 
Roja ku dibûye eydê Newroz 
Teezîm ji bo dema dil efroz 
Sehra û çemen dikirne mesken 
Beyda û demen dikirne golşen 

Pêşwazî û pîroz kirina Newrozê ji 
aliyê Kurdan re daxwaz û hêviya 
gelê me diyar dike, gelek ku 
nexwaze wunda bibe, divê rojên xwe 
ên neteweyî û xweş hembêz bike di 
vê demê de tu hêz nikarin di pêşiya 
vê meşê de bibin kosp. 

Hemû zincîrên ku pîroz kirina 
Newrozê qedexe dikin, rojek li rojan 
dê bihêne şikandin, rojekê di şeve 
reşa ber bangê da gelê me dê 
sitrana serkevtinê bixwîne û kûçe, 
kolan tijî bikin, ew şa bûna rizgariya 
gelê me, dê cejna newrozê hin jî 
bixemilîne. 

Tu namirî ey şehîdC 


Selîm Zencîrî 


Min navê te bihîstibû, lê min nezanîbû çima 
dibêjin tu namirî, min navê te bihîstibû, lê min 
nezanîbû çima welat bi te serberz û çiya bi te 
qahîm, çem bi te herikbar û dil bi te zamdar e. 

Min tu hîs kiribûy, lê min nizanîbû çima şilêr li 
hember te stû xwar in, tim xembar in. Min 
nizanîbû gelo çima serbestî, serfiraî, ken, evîn, 
azadî, jiyan û tim û tim di navê te de dixweyin. 
Min hîs dikir carna tu dibûy helbesta 
helbestvanekî dil bi kul û carna dibûy soza dengê 
dengbêjekî dûrî welat û di quntara çiyayekî 
serkeş de bi perên dengê bilûra şivanekî difiriya 
ber bi asîmanên azad û dibûy banga azadiya 
welat. Carna tu di rengekê de dixweyay û dibûy 
kila çavê welatê min. Na, na, carna tu dibûy 
xemla xwezayê û hembêza te dibû evîngeha 
şalûl û Bilbilan û hin caran jî tu dibûy pirtûkekî 
pîroz û diketî cem pirtûkên asîmanî. Hin caran tu 
dibûy hestekî xemgîn û di stêrka çavê şilêrekî 
sernixîw de dibûy şewq û carna jî dibûy soza dilê 
dayîkekê dil bi kul. Êdî tu li her derê dixweyay û 
bibûy rengê jiyanê, êdî min zanîbû ku çima 
dibêjin tu namirî, êdî tu ne ji min re xerîb bûy û 
tu tim jiyana min bûy û min êdî tu di xwîna xwe 
de hîs kiribûy. 

Nizanim, na na nizanim te çawa bînim ziman 
hey serkeşê deryaya evîna min, nizanim ji bilî 
çiya çi peyvekê bişibînim bejna te, xo derya 
hindike nizanim çawa bişibînim dilê te, hay 
rêvîngê rêya evînê . çîroka mêrxasiya te bi 
qasekê dirêj e ku tu qelem û pirtukek wê 
biqetîne, lewre car din were bibe mêwanê 
tenêtiya min ta ku ez bi bêhna evîna te bikarim 
nava deryaya mêrxasiya te û pêtir ji caran 
nêzîkê te bibim. Were bibêje mêrxas çawa dilê te 
bûye hêlûna kevokên aştiyê, bibêje çawa bi 
bêhna te hezaran nerme be dikevin semayê, 
bibêje çawa bi hezaran şilêr bi xwîna te 
serîhildane û bibêje çima ew li hember te 
stûxwerin., bibêje hey bi evîna xwe hezaran 
Bêstûn afirandî, bibêje hey Xwedayê. Leylî û 
Mecnûnan, tu çawa dijî nava dilê evîndaran û 
çawa tu bûy Qelemê çavê dujmin û neyaran . 

Were mêrxas ta ku têrîja evîna te rûnî bike 
rêya rêvîngan bi min re be ta ku sermest bibim 
ji evîna te, destê min bigre ku bibînim ku rêya 
jînê , ta ku bişopînim rêya te heta digehim 
hêlînê. Mêrxas îro em sûnd dixwen bi navê te tu 
caran rêya te bê rêvîng nebe û sûnd dixom bi 
rêya te ku rêvîngên rêya heta dilopa dawî ya 
xwîna xwe bi te re ne û sûnd bi navê te emê 
rojekê li serê çiyayên Kurdistanê bi hemû hêza 
xwe bikin hewar û bibêjin em ji te ne tu ji welat, 
welat azade, tu tu car namirî, hey şehîd! 

Peyva veşartî O O O O O O 

12 3 4 5 6 

Asoyî: 

1. Şîret- Xwarineke 

2. Kevrê Qebran- Cuzam 

3. Saf nine- Işare bi dûr- Her şivanekê heye 

4. Qurm- Bi dujminê xwe tê nasîn 

5. Mişkeke- Di dîroka Kurdan de bêbext tên nasîn 

6. Uslûp- Di îslamê de mezhebeke 

7. îran ava kirin- Şin bi turkî 

8. Alateke mosîqayê- Di verzêriyê de alavek- Ji bo tekûz kirina 
mûyan tê bikar anîn 

9. Edebiyat- Parek ji cotê cotkaran 

10. Şeqî û reviyayî- Gola biçûk 

Sitonî: 

1. Encam- Nexweşiyeke 

2. Demên kevin- Çete 

3. Dîn- Mîweyeke- Kurtkiriya wisa 

4. Demsal- Di îslamê de mezinê olî 

5. Cil- Parekî laşê mirovan 

6. Mercan- Ji bo hejmartina qasê hingivîn 

7. Bab bi Turkî- şirove 

8. Sîber- Kumê jiyan- Dengê nerê 

9. Bi Jehr- Serjordahî 

10. Taze bûk- Hêkên Mêhroyan 

Hunermend Egîdê Cimo: 

JCuner tevayî hêz û nefes û eşqa min e 

Di nava civaka Kurdî de huner û hunermendan cihê taybet bi xwe heye, Kurdan ji bo ku navê wan 
wunda nebe û herwiha ji bo ku bidne kifşê ku neteweyekî herî kevnare û resen in, hunera xwe bi rêya 
zimanê xwe kirine mertalekî qahîm li hember şûrê tûj yê serdestan.Yek ji cihên ku herî zêde hunermend, 
rewşenbîr, nivîskar, sazbend û helbestvan lê helketine Qafqaziya ye, kurdên me yên wira ku ji welatê bav 
û kalên xwe dûr ketine bi hesreta ku rojekê vegerin welatê xwe, ne ku di nava çanda Ermeniyan de 
neheliyan, belkî pir zêde bi çanda xwe ve girêdayî man, heya ku bandorekî zaf jî li ser çanda Ermeniyan 
danan. Egîdê Cimo (Mîrê Bilûra Kurdî) yek ji hunermendên me yê herî mezin û navdar e ku dengê giiî û 
gazinên bilûra wî ji kûrahiya dilekî xemgîn pêtir ji 50 salan e ku li ser pêlên Radyoya Êrîvanê li emû 
Kurdistanê belav dibe û digehe guhê her Kurdekê. 

Çend roj berî niha li bajarê Silêmaniyê, Festîvala Muzîka Kurdî hate li darxistin (2005/03/30-26) ^ 
memosta Egîdê Cimo jî yek ji mêvanên vê festîvalê bû, em gihîştin xizmeta Mîrê Bilûrê û me hevpi vînek 
tevî Apê Egid pêk anî ku em li vir pêşkeşî we hêjayan dikin. 


Hevpeywîn: Emîr Şuaîwend 



Ji kerema xwe, xwe bi xwendevanên me bide nasîn. 

Di sala 1918'an de dema reva Ermeniyan dest pê bû, bav û 
kalên me jî ji ber ku Êzidî bûn û diketin ber êrîşa Osmaniyan, tevî 
Ermeniyan welat berdan û hatin Ermenîstanê. Bav û kalên min li 
gundên Erdeşerê bi cih bûn û ez li sala 1932'an li wî gundîji diya 
xwe bûm û heyanî niha jî jiyana min li wî gundî didome. Xelkê 
gundê me nivî Ermenî ne û nivî jî Kurdnên Êzidî ne. 

Memosta naskirina te bi sazbendiyê re çawa dest pê kir? 

Dema ku ez 8 salî bûm min pir ji dewat û sazbendiyê re hez 
dikîr. Wî çaxî eger dawetek li gundê me yan gundên derdor 
çêbûya, ez diçûm û heyanî sibêdê min guhdariya dengbêj û 
sazbendan dikir, bi vî rengî hezkirinekî zaf di min de çêbû. Çemek 
bal gundê me hebû, navê wî Çemê Reş bû. Ez diçûm ser Çemê 
Reş, min qamîş jê dikirin û ji xwe re bilûr saz dikirin, ji ber ku min 
pir ji bilûrê re hez dikir. Ez zû hîn bûm, wî çaxî dema dibû êvar, 
ez diçûm ser ban û min ji bilûrê dixist, xelkê gundê me digotin 
rabin, dîsan Kejo(Egîd) rabû ser ban, em bêjin bila ji me re li fîqê 
bixe, min ji fîqê dixist û gundiyan jî guhdariya min dikir. Ez weha 


hînî sazbendiyê bûm û wir pê de min karê 
xwe dom da û heyanî dema îro jî karê 
min berdewam e. 

Tu çawa tevlî komên hunerî bûy? 

Piştî heyamekî zor ku min xwe xwe (bi 
tenê) ji bilûrê dixist, rojekê sazbendê me 
yê bi nav û deng Şamilê Beko tevî koma 
xwe hate gundê me û konserek da, ez jî 
çûm wira, hinekji gundiyên me ji Şamil 
ra gotin ku Egîd ji sazbendiyê re hez dike 
[ pir xweş ji bilûrê dixe. Şamilê Beko ez 
gazî kirim û xwest ku ez ji bilûrê bixim, 
dema ku min lê xist, kêfa wê hat û ji min 
re got ku êdî ji vir pêde tu dê bi koma me 
re kar bikî. Wisa bû ku ez tevlî yekem 
girûpa hunerî bûm û min karê xwe heyanî 
çend salan di wê girûpê de domand û min 
gelek pêşketin û ezmûnên baş dest xistin. 
Piştre ji aliyê Radyoya Êrîvanê gazî min 
kirin û min îcar karê sazbendiyê tevî 
dengbêjên radyoyê dest pê kir. 

Memosta dî nava cimeta me de 
gotinek heye ku dibêjin: Egîdê Cimo 
Mîrê Bilûrê ye. Li bal te Mîrê Bilûrê, 
ewê ku tu bi memostayê xwe dizanî 
kî ye? 

Ji bilî min li Erîvanê gelekan ji bilûrê 
xistiye, wekî Tahirê Emer, Lezgînê 
Firo, Elîxanê Tahir û hwd ... . Lê li bal 
min Mîrê Bilûrê tenê Şamilê Beko ye. Di 
sazbendiyê de dereceya Apê Şamil pir 
mezin bû û ger ku niha navê min Mîrê 
bilûrê be, ez xwe şagirdê Şamilê Beko 
dizanim. 

Apê Egîd tu çawa tevlî xebata 
Radyoya Êrîvanê bûy? 

Ez sala 1955'an, dema ku Casimê Celîl 
perpirsiyarê radyoyê bû, ez ji bo xebat di 
radyoyê, beşa muzîk û sazbendiyê gazî 
kirim, karê min di radyoyê de 30-35 
salan dom kir. Di gel karê radyoyê, min 
di kolêja sazbendiyê a Romanos 
Mîlîkyan de jî bi şev kar dikir, hevdem 

tevî wî karî jî ez diçûm dibistana sazbendiyê a bilind ku 
5 salan dom kir. Di wê demê de min gelek awazên nû 
ên Fantaziya li ser notan afirandin ku hinek sazbendên 
Ermenî ên bi nav û deng lêxistin, wek Qaracaniyan û 
Lêvo Arayan, herwiha min nota Marşa Kurdî jî afirand ku 
heyanî niha jî li ser Radyoya Erîvanê tê weşandin. 

Weke ku tu bi xwe jî dizanî Karapêtê Xaço 
dengbêjê efsaneyî yê Kurdan çû ber dilovaniya 
xwe, tu keda ku Karapêt ji bo çand û muzîka Kurdî 
dana, çawa dinirxînî ? 

Ez di pêş de vê çendê bibêjim ku hunermend du cur 
in: Hene yên ku bi ruhê xwe dikevin nava hunerê û 
hene yên ku bi iingên xwe dikevin nava hunerê. Karapêt 
ev mêrê mezin yê Ermenî bû, lê bi hemû evîn û ruhê 
xwe kete nava hunera Kurdî, keda ku Karapêt ji bo 
muzîk û çanda Kurdî dana, tu car nayê pesin kirin, hêy 
.... cihê mîrê min êdî nayê tijî kirin. 



Te cara yekem Karapêt çawa nas kir? 

Ez bêjim dema ku çend sal bû ez di radyoyê de 
dixebitîm, rojek xaltîka min hat cem min û got kc 
cîranekî me heye ku Kurmancî pir xweş distirê, ez çûm 
wir û min cara yekem Karapêt dît. Em seba dengbêjiya 
wî bi hev ra axavtin, dema wî dest bi strana xwe kir, 
dengê wî canê min pir xweş hat û min got apo hema ez 
çend sal e ji te digerim tu virayî û ez nizanim?!! wisa bû 
ku Karapêt jî hat û tevlî xebata radyoyê bû. 

Tu berhemên te wekî CD yan fîlm derketine an 
na? 

Belê, ji bilî berhemên min ên radyoyê ku heya niha jî 
tên weşandin, berhemên min wekî CD jî pir derketine 
nava xelkê me û herwiha di warê fîlm de jî min di fîlma 
dokument a Ereb Şamilof ya ku li ser rewşa Kurdên me 
yên Soviyeti ''anê hatî saz kirin de jî min rol listîye û 
pişka muzîka vê, min girt stûyê xwe. 

Te heta niha çi konser li derveyî Ermenîstanê de 
dane? 

Min di gelek girûpên hunerî de kar kiriye, em gelek 
caran li derveyî welat dihatin gazî kirin, min konserên 
xwe li Ermenîstanê, Azirbaycanê, Gorcîstanê, Rosiyayê, 
Ewropa û Bakurê Kurdistanê jî dane. 


Tu niha mijûlî çi karekê yî? 

Karê min yê sereke, karê hunerî ye û heya 
roja ku nefesa min derkeve ez dê her karê xwe 
bikim. Ez bawer im roja ku ez nekarim karê 
hunerî bikim, ez dê nikaribim çi karekî din bikim, 
ji ber ku huner tevayî hêz û nefes û eşqa min e. 

Tu pêştir ji dengê kîjan dengbêjî hez dikî? 

Ez ji dengê gişt dengbêjên Kurd hez dikim, lê 
ger bixwazim wan bixim refekê, dengê Şeroyê 
Biro û Karapête Xaço li ba min serkeşê gişt 
dengan in. 

Tu ji dengbêjên Rojhelatê Kuristanê 
kesekê nas dikî? 

Çawa nas nakim! Tu dibêjî min Mîrê Bilûrê, lê 
Padîşahê dengbêjan jî Kavîs Axa ye, herwiha 
îran Xanim û Birê û gelek yên din 





Li gorî te hunermendên me yên niha heta 
çi qasekê xizmeta hunera mak dikin? 

Ez ne dijî hunera nû me. Huner nû dibe û pêş 
dikeve. Ez dibêjim bila hunermendên me karên 
nû biafirînin û çawa dixwazin kar bikin, lê di karê 
xwe de bila riêh huner Kurdî wunda nekin. Bo 
mînak niha Ciwan Haco distirê, gelek kes li dijî wî 
radiwestin, lê ev kar ne rind e, ji ber ku rihê 
Kurdîtî û hunera Kurdî di akrê Haco de dixuye. 

Nilv ewşa hunermendên me li 
Eremenîstanê çawa ye? 

Wile ez çi bêjim, niha rewş ne bi dilê min e. Ji 
ber ku para zaf ya hunermendên me welat 
berdan û li Ewropa û Rûsiyayê belav bûne; yên 
mayîn jî ji ber pirsgirêkên aborî mecbûr ketin 
dest ji hunerê bikêşin. Lê dema berê wekî em tev 
ser hev bûn, me komên hunerî û folklorî çê 
dikirin; qîz, xort bala wan dikişiya ser hunerê û 
rêya hunermendên xwe dişopandin, anku dema 
hunermendek diçû ber dilovaniya xwe, pêncan 
cihê wî digirt, lê niha mirov nikare li Erîvanê 
dengbêjekî xort peyda bike, ev yek li gorî min 
xeteriyeke mezin e. 

Hêviyên te ji bo pêşerojê çi ne? 

Hêviya min eva ye ku ez hetanî bikarim karê 
xwe yê hunerî bidomînim. Niha temenê min 73 
sal e. Ez hêvî dikim car din bikarbim komeke 
hunerî saz bikim û qîz û xortên Kurdan hînî wê 
hunerê bikim, da ku keda ku bi sedan salan hatî 
gehiştî vira, wunda nebe. 

Ji bo çûyîna welatê bav û kalan tu 
xwastikên te hene? 

Ev yek hêviya min a mezin e ku ez herim 
welatê bav û kalên xwe bibînim. 

Gotina te ya dawî çiye? 

Ez îro pir şam e ku xwe di Başûrê Kurdistanê 
de dibînim, ez hêvî dikim ku parçeyên din yên 
Kurdistanê jî di bin zulma zaliman derkeve û em 
bibin xwediyê welatê xwe. Herwiha gelek spas ji 
boy we û serkevtin ji we û karê we ra. 

Kurdên dûrxistî yên Qezwîna Itanê 


Mecîd Cînîkanlo 

Kêm Kurd hene ku nezanin hejmarek ji 
hevnijadên wan li bajarê Qezwînê dijîn. Lê çima û 
ji ber çi sedemekê? Eva jî pirsyareke ku ji bo her 
kesekê tê holê ku çima Kurd ku rûniştvanên wî 
bajar û deverê ninin, li wir dijîn û çi demekê bo 
wir hatine dûrxistin? 

Kurd li serdemê Şa Ebasê Sefewî de bi 
sedemên cur be cur ji şûn û warê bab û kalên xwe 
bi wê deverê sirgûn bûne. Wekî parêzvanî ji 
sinûran û..., lê sedema wê ya bingehîn parêzvanî ji 
Paytexta Sefewiyan bû. Çimkî di destpêkê de 
Qezvîn Paytexta Sefewiyan bû. Ew tayîfe û eşîrên 
Kurd ku li Qezwînê akincî ne pêk tên ji: Bacilan, 
Bihatoyî, Cinikî, Paylî, Celîlvend, Reşvend, 
Xiyasvend, Kakavend, ku piraniya wan li bajarê 
Qezwînê niştecih in û di nava wan de nifûsa 
Cienikî û Xiyasvend ji hemû tayîfên dinê zaftir in. 
Eşîreya Cenkî di gundên "Êqbal, Qaqzan û 
Tarmê" de akincî ne û hin yên din jî li nav bajarê 
Qezwînê belav bûne. 

Eşîra Mafî jî li devera "Şaryat û Miyankoh"ê 
dijîn û bi salan e ku ji ajeldariyê dest hilgirtine û 
bi karê çandiniyê mijûl in. Tayîfeyeke din ya mezin 
ji Kurdên Qezwînê ku bi qasê 1000 malbata ne, 
tayîfa Kakavend e. Ev eşîre di 10 gundan de belav 
bûne û di sala 1509'ê Zayînî de ji aliyê "Heratê" 
ve hatin sirgûn kirin û parek ji wan bo Qoçanê 
(Bakura Xorasanê) û para din jî ji bo Qezwînê 
hatin dûrxistin. Hêjayî gotinê ye ku eşîreya 
Kakevend tim pêrewî ji mesebê "Elîyulahî" dikin. 
Kurdên Qezwînê xwedî çandeke hişk a Ki rdî ne û 
niha jî bi bihorîna çendîn sedsalan hêj bi Kurdî 
dipeyivin. Piraniya Kurdên Qezwînê di mezintirîn 
cihê Qezwînê bi navê "Omerîha" de niştecih in û 
herwiha mezintirîn cihê kar û kasibiya war cihek e 
bi navê Derwazeya Reştê ku hemû heftiyekê di 
rojên çarşemî de, Kurdên wir dora hev kom dibin 
û bi karê kirîn û firotinê mijûl dibin. Hejmara 
gundên Kurd akincî li Qezwînê 98 gund in. Xincî 
"Sultanabad"ê ku bi qasê 500 malbata ye, yên din 
150 hetanî 200 malbatan e. Zêdebarê wê jî li 
bajarê Qezwînê bi xwe de bi qasî 2500 malbatên 
Kurd hene. Kurdên akincî li gundan bi karê 
ajeldariyê mijûl in. havînan bo deverên sar û 
zistanan jî ji bo deverên gerim koç dikin. War û 
zozanên wan li deverên Geliyê Rihan (Rêyhan 
derê) û çiyayên "Mela Sore û Çişme kere" ne û 
qişlaqa wan jî li "Orgîn Moelim Xanî", "Qiratîkan", 
"Paçinar", "Macin dere" û hidûdê "Xagîz Tarm" û 
derdora rûbarê "Şahrûdê" ne. Herwiha zozanên 
din yên wan di "Fişal" û "Tulumbê ser" li 12 
kîlometriya "Totçal" û "Soxte Çinar"ê ne. Parek ji 
Kurdên akincî li gundên wir jî bi karê çandin û 
baxevaniyê mijûl in ku 55 ji sedê ya mewadên 


lebenî yên bajarê Qezwînê çê dikin. Kurdên dûrxistî bo 
Qezwînê bi bihorîna dem û dûr bûn ji hevzimanên xwe 
niha jî çanda xwe ji bîr nekirine û di her rê û resm û şîn û 
şahiyên xwe de bi zimanê Kurdî hesta xwe didin eyanê û 
piraniya govendên folklorî yên Kurdî bi başî dizanin ku zaf 
ji ew şahî, dawet û govendane jî ji aliyê Kurdên akincî li 
Kurdistanê hatine ji bîr kirin. Piraniya wan govendane jî 
sembol û nîşana çand û kultura dewlemend a Kurdî ne û 
eyankerê serkevtin û keyfxweşiya bav û kalên me di 
dema derbasbûyî de bûne. 

Zêdebrê dûrxistina Kurdan di sala 1509'an de careke 
din jî Kurd di sala 1310'ê Rojî de ji aliyê Rizaxan bi 
sedema wê ku seh bi tirs û xofê ji şoreşa Kurdên Turkiyê 
dikir, nêzîk bi 220 malbatên Kurdan li devera Agirî 
(Araratê) bo Qezwînê dûrxistin. Lê di encamê de piştî 
Xermanana sala 1320"an û aloziya rewşa hundurya 
îranê piraniya wan eşîran hilatin û bo şûn û warên xwe 
vegeriyan ku pêkhatibûn ji: Qendkanî, Heyderî, Sakî, 
Qizilbaş, Merdkanlû, Hekanî, Belxekî, Xelecî, Şêxî, Zîlanî, 
Hesenî, Keşkolî, Milçekî, Mîlanî. 

Kurdên akincî li Qezwînê nasnameya xwe bi başî 
parastine. 

Kurdên Qezwînê û nifşa wê ya ciwan bi başî ji rewş û 
çarenivîsa neteweya xwe haydar in. Rewşek ku 
deshilatdarên zalim û zordar ji ber netirsî, egîdî û 
çelengiya wan bi ser de sepandine. Ewan niha jî nasname 
û şûnasa neteweyî ya xwe parastine û bi bihorîna çend 
bv. Isal n niha jî navên Kurdî li ser zarokên xwe didanên, 
ciwanên wan jî ji bo navkirina tîpên werzişî yên xwe navê 
Kurdî hildibijêrin. Serbarê wê ku piraniya wan niha jî 
Kurdistan nedîtine, lê mêzeyî bername û pirogramên 
Televîzyonên esmanî yên Kurdî dikin. Her çiqas mahware 
di îranê de li jêr ferman û yasaya rejîma kevneperwer a 
Komara Îslamî de qedexe ye, lê piraniya malbatan tenê ji 
ber mêze kirin bi pirogram û bernameyên Kurdî 
mahwareyê dikirin û bûyerên dever, cîhanê û bi taybetî 
Kurdistanê bi hûrî kontirol dikin û bi dujminên neteweya 
me dayîne eyanê ku ew jî Kurd in û bi hinceta girtina 
Ebdulah Ocelan bi xwenîşandana bi hezaran kesî a xwe li 
bajarê Qezwînê û li hemberî Bîroya Rêxistina 
Navneteweyî (UN) dane eyanê ku di her cihek li îranê de 
bin Kurd in û Kurd bûn û nasnameya xwe jî ji bîr nekirine 
û di parastin û berevanî kirin ji mafên neteweya xwe û 
xebat ji bo gihîştin bi armancên xwe de hemû cehdekê dê 
bikin. Herwiha di roja pesend kirina Federalîzmê ji bo 
Kurdistana îraqê ku çi car gelên din yên Qezwînê û 
rejîma îranê vê rojê ji bîr nakin ku çawa Kurdan di wê 
şevê li bajar û gundên Qezwînê de keyfxweşiya xwe 
xuya kirin û cejn digirtin û rondikên keyfxweşiyê ji bo 
niştimanekê ku çendîn sal e par par bûye, dirêtin. Aşkira 
ye ku dilşadiya Kurdên Qezwînê dûr ji her meseleyeke 
partî yan û girûpan ne, tenê ji ber yek tişt dixebitin, ew jî 
eva ku bi rejîma kevnarperwer a îranê û neyarên 
neteweya me bidin selimandin ku ew jî Kurd in û di hizr û 
yada gelê Kurd, niştiman û welatê bab û kalên xwe 
Kurdistanê ne. 






Rojnameyeke mehane ya siyasî û çandî, 

Partiya Demokrat a Kurdistana îranê diweşîne 

Berhemeke nû 



Amerîka û Rojhilata Navîn 

Amerîka û Rojhilata Navîn, 
navê pirtûkeke nû ya 
dewlemend e ku lawê 
pêşmerge û şoreşger, birêz 
Ebas Ehmedî nivîsandiye. 
Naveroka pirtûkê ramyarî 
(siyasî) ye. Herwiha pirtûk 
90 rûpelên A5 e û 1000 heb ji 
wê hatiye çap kirin. 

Em pîrozbahiyê ji Kekê Ebas 
Ehmedî dikin û hêviya 
serkevtinê ji wî re dixwazin. 



Seyîd Husên Rehîmî naskirî bi 
Kekê Seyde Pêşmergeyê 
Xebatkar yê PDK îranê, di sala 
1343 (1964)'an li gundê "Gamêş 
Golî" li herêma Aleşîna Bokanê li 
dayîk bûye. Sala 1363'an 
peywendiyê bi teşkîlata partiyê 
ve digire. Navbirî endameke 
dilsoz û çeleng yê PDK îranê bû. 

Gelek caran ji aliyê hêzên 
serkutker yên rejîmê ve hatibû 
girtin û îşkence kirin. Di sala 
1383'an (2004)'an piştî 
encamdana erkê partiyê ji aliyê 
hêzên rejîme ve hatibû naskirin û 
mecbûr ma rû li rêxistina aşkira 
ya PDK îranê bike. Lê mixabin, 
nexweşiya pence şêrê pêşiya wî 
girt û nehêla di çepera pîroz ya 
Pêşmergayetiyê de xebat û 
tekoşîna xwe ya siyasî ji bo 
rizgariya ya gelê Kurd bidomîne. 
Di roja çarşemî, 03.01.1383 
(23.03.200. c )'an di 


nexweşxaneya bajarê Koyê çavên xwe 
ji jiyanê miqandin û xatira xwe ji 
hembêza gel, malbat û hevçeperên xwe 
xwast. 


Festîvala muzîka Kurdî 


Pitûkeke nû ji weşanên Deng 


U n»i a • /v 

Silemamye 



Di navbera rojên 26-30ê meha Marsa 2005'an de, 
Festîvala Muzîka Kurdî bi beşdariya hunermendên 
hemû parçeyên Kurdistanê yên hundir û derveyî 
welat, li Silêmaniyê hate lidarxistin. Beşdariya 
Komên Muzîkê yên Kurdê Xorasana îranê ji bo 
beşdarên festîvalê re gelek balkêş bû. 

Festîval ji aliyê Wezareta Çand (rewşenbîrî) ya 
Hikûmeta Herêma Kurdistanê (îdareya 
Silêmaniyê) û Enistîtûya Kelepura Kurdî hatibû 
pêk anîn. 


Dewlemendiya îdyom û gotinên 
pêşiyan nîşana dewlemendiya 
ziman e. Gotinên pêşiyan her wekî 
ku di navê wê de xuya ye, hin gotin 
in ku ji aliyê pêşîniyên me ve 
hatine gotin û hetanî niha ew bi 
awayê devkî nifş bi nifş li ser 
zimanan herikîne û di kar û barê 
rojane û di nava axavtinên mirovan 
de hatine bi kar anîn û di qamûsa 
ziman de jî cihê pir hêja bi xwe re 
girtine. 

Hetanî niha ji aliyê gelek kesan 
ve gotinên pêşiyan hatine berhev 
kirin û ev xebat weke pirtûk jî 
hatine çap kirin. 

Kekê Salihê Omerî jî yek ji wan 
xebatkarane ye ku di vî warî de 
kedeke mezin danaye û pirtûkek bi 
navê 31 GOTINÊN PÊŞIYAN ku 
1500 gotinan tevî şiroveya wan di 

JIGOTTNÊN 
PÊŞIYAN 



188 rûpelan de 
berhev kiriye û 
pêşkêşî pirtûkxaneya 
Kurdî kiriye. 

Divê ev berheme 
di pirtûkxaneya 
hemû Kurdan de 
hebe. 

























